title: Janne Ritamäki

text: Kaudella 2013–2014 Ritamäki pelasi ensimmäiset pudotuspelinsä. Hänen liigauransa kaksi ensimmäistä playoff-maaliaan syntyivät molemmat hyvään saumaan. Ritamäen ensimmäinen osuma syntyi jo hänen ensimmäisessä playoff-ottelussaan Lomarengas-kierroksella 15. maaliskuuta 2014 Helsingin IFK:ta vastaan jatkoajalla ajassa 79.02. Ritamäen toinen playoff-maali syntyi 22. maaliskuuta 2014 toisessa puolivälieräottelussa Tapparaa vastaan jatkoajalla ajassa 77.06. Samana keväänä hän teki vuoden mittaisen jatkosopimuksen Pelicansin kanssa.


title: Janne Ritamäki

text: Ritamäki siirtyi kaudeksi 2016–2017 vuoden mittaisella ja kuukauden mittaisen koeajan sisältävällä sopimuksella SM-liigan nousijajoukkue Mikkelin Jukureihin. Hän sai kauden kynnyksellä syyskuussa 2016 koejaksonsa päätteeksi jatkosopimuksen. Ritamäki teki SM-liigan yhden kauden piste-ennätyksensä tehoilla 8+12=20. Joulukuussa hän teki vuoden mittaisen jatkosopimuksen Jukureiden kanssa. Maaliskuussa 2018 Ritamäki teki joukkueen kanssa kaksivuotisen jatkosopimuksen.


title: Poundland

text: Poundland on brittiläinen vähittäiskaupan ketju, jonka myymälöissä kaikki tuotteet maksavat yhden punnan. Poundlandin perustivat vuonna 1990 Dave Dodd ja Stephen Smith.


title: Poundland

text: Poundlandilla on Brittein saarilla yli 400 myymälää. Ketjun merkittävin kilpailija on 99p Stores.


title: Nikolai Kondratjev

text: Nikolai Dmitrijevitš Kondratjev (; 4. maaliskuuta 1892 – 17. syyskuuta 1938) oli neuvostovenäläinen taloustieteilijä, joka kannatti Leninin vuonna 1921 aloittamaa "uutta talouspolitiikkaa" (NEP), jolla edistettiin pienten yksityisten yritysten toimintaa Neuvostoliitossa. Kondratjev tunnetaan parhaiten hänen esittämästään teoriasta, jonka mukaan länsimaiset kapitalistiset taloudet noudattavat sykliä jossa tietyin pitkin aikavälein (50–60 vuotta) lama- ja nousukaudet vuorottelevat. Näitä pitkäaikaisia suhdannevaihteluita kutsutaan "Kondratjevin aalloiksi" eli sykleiksi.


title: Nikolai Kondratjev

text: Nikolai Kondratjev syntyi Kostroman läänissä Moskovan pohjoispuolella talonpoikaiseen perheeseen. Hän opiskeli Pietarin yliopistossa ennen vallankumousta. Hänen ensimmäiset tieteelliset työnsä olivat maatalouden sekä tilastotieteen ja elintarviketuotannon alalla. Kondratjev oli Sosialistivallankumouksellisen puolueen merkittävä jäsen. Lokakuun 5. päivänä 1917, 25 vuoden iässä, hänet nimitettiin varaministeriksi Aleksandr Kerenskin viimeiseen hallitukseen, joka kesti vain muutaman päivän.


title: Nikolai Kondratjev

text: Kondratjev oli perustamassa Moskovaan suhdannetalouden tutkimuskeskusta, Konjunktuuri-instituuttia vuonna 1920, ja hänestä tuli sen johtaja. Vuonna 1922 hän julkaisi teoksen "Maailmantalous ja suhdanteet sodan aikana ja jälkeen". Hän oli mukana suunnittelemassa Neuvostoliiton viisivuotissuunnitelmaa maatalouden osalta vuosina 1923–1925. Julkaistuaan ensimmäisen version pitkän-ajan talousaaltoteoriastaan Kondratjev matkusti vuonna 1924 Isoon-Britanniaan, Saksaan, Kanadaan ja Yhdysvaltoihin, missä hän vieraili useissa yliopistoissa ennen paluutaan Venäjälle. Vuonna 1928 hän julkaisi teoksen "Bolšije tsikly konjunktury" ("Suuret suhdannesyklit"), joka käännettiin pian myös saksaksi. Teoksen lyhyempi versio julkaistiin vuonna 1935 englanniksi "Review of Economic Statistics" -julkaisusarjassa, ja hänen ajatuksensa saivat suosiota lännessä, kunnes jäivät John Maynard Keynesin taloustieteellisen ajattelun varjoon.


title: Nikolai Kondratjev

text: Leninin kuoltua 1924 ja Stalinin tultua valtaan Kondratjevin ajatukset joutuivat epäsuosioon Neuvostoliitossa. Kondratjev erotettiin Konjunktuuri-instituutin johtajan virasta vuonna 1928 ja pidätettiin heinäkuussa 1930 syytettynä "Talonpoikaisen työväenpuolueen" jäsenyydestä (tämän ilmeisesti olemattoman puolueen keksi NKVD). Hänet tuomittiin "kulakki-professorina" kahdeksaksi vuodeksi vankeuteen, ja hän suoritti tuomiotaan helmikuusta 1932 lähtien Suzdalissa Moskovan lähistöllä. Heikkenevästä terveydestään huolimatta Kondratjev jatkoi tutkimuksiaan ja suunnitteli useita uusia kirjoja niiden pohjalta. Jotkut näistä teksteistä myös valmistuivat ja julkaistiin myöhemmin. Kondratjev teloitettiin työleirillä Moskovan lähellä 17. syyskuuta 1938. Hänet rehabilitoitiin Neuvostoliitossa vuonna 1987.


title: Kaunovarpumittari

text: Kaunovarpumittari ("Chloroclysta siterata") on sekä syksyllä että keväällä lentävä melko yleinen mittariperhonen. Se on yksi kolmesta Suomessa aikuisena talvehtivasta mittarilajista.


title: Kaunovarpumittari

text: Etusiipien pohjaväri on sammaleenvihreä ja niissä erottuu pitkittäissuuntaisina alueina ruusunpunaista väriä. Poikkiviirut ovat mustat ja etenkin siiven keskiosassa on leveälti harmaata. Ulomman poikkiviirun kodalla siiven etu- ja takareunassa on laajat valkoiset laikut, joista takareunan puoleinen saattaa olla ruusunpunaisen sävyn sotkema. Takasiivet ovat tumman ruskeanharmaat. Siipiväli 25–30 mm.


title: Kaunovarpumittari

text: Samannäköinen laji on vihervarpumittari ("Chloroclysta miata"), joka myös lentää samaan aikaan. Helpoimmin lajit erottaa takasiivistä.


title: Kaunovarpumittari

text: Kaunovarpumittaria tavataan suurimmassa osassa Eurooppaa. Idässä levinneisyys ulottuu Turkkiin, Kaukasukselle ja Venäjälle. Suomessa esiintyminen keskittyy etelään ja länsirannikolle. Pääosa havainnoista on Vaasa-Imatra-linjan eteläpuolelta. Perhoset kentävät elokuun lopulta lokakuun lopulle, jopa marraskuulle saakka ja talvehtimisen jälkeen lento jatkuu huhtikuun lopulta kesäkuulle.


title: Kaunovarpumittari

text: Valoisien lehtimetsien laji, joka viihtyy myös puistoissa. Sitä tavataan yleensä yksitellen, mutta laji saattaa olla myös paikoitellen runsas. Perhoset lentävät pimeän turvin ja tulevat hyvin valolle, harvakseltaan syötille. Useimmista muista mittareista poiketen kaunovarpumittari talvehtii aikuisena.


title: Kaunovarpumittari

text: Toukka käyttää ravinnokseen monia eri lehtipuita.


title: Nikolai Kiseljov

text: Nikolai Fjodorovitš Kiseljov () (25. lokakuuta 1939 – 2005) oli neuvostoliittolainen yhdistetyn hiihtäjä. Hän voitti hopeaa vuoden 1964 talviolympialaisissa, Innsbruckissa.


title: Nikolai Nogovitšyn

text: Nikolai Nogovitšyn (; s. 7. tammikuuta 1948 Prokopjevsk) on entinen neuvostoliittolainen yhdistetyn hiihtäjä. Nogovitšyn kilpaili 1970-luvulla ja voitti hopeaa vuoden 1970 hiihdon maailmanmestaruuskilpailuissa Vysoké Tatryssa.


title: Nikolai Nogovitšyn

text: Vuoden 1976 talviolympialaisissa Innsbruckissa Nogovitšyn sijoittui henkilökohtaisessa kilpailussa kuudenneksi.


title: Marja Suna

text: Marja Suna (s. 14. maaliskuuta 1934 Helsinki) on suomalainen vaatetussuunnittelija ja muotoilija. Suna on tunnettu muun muassa Marimekon vaatteiden ja Kalevala Korun korujen suunnittelijana.


title: Marja Suna

text: Sunan vanhemmat olivat Taideakatemian koulun rehtori, professori Aarre Heinonen ja laulaja-kirjailija Tuomi Elmgren-Heinonen. Hän opiskeli Taideteollisen oppilaitoksen muotitaiteen osastolla vuosina 1951–1954 ja valmistui sieltä muotisuunnittelijaksi.


title: Marja Suna

text: Sunan taiteilijanuran keskeisin osa-alue on ollut 1950-luvun lopulta lähtien teollinen vaatesuunnittelu. Hän on suunnitellut vaatemallistoja muun muassa Herralalle, Kestilälle, Silolle, Turolle, Turkistukulle, Luhdalle ja Marimekolle. Pääsuunnittelijana hän on toiminut sekä Herrala Oy:ssä että Silo Oy:ssä. Hän on suunnitellut myös kenkiä, lasiesineitä ja koruja. Vuodesta 1998 lähtien Suna on suunnitellut Kalevala Korulle kulta-, hopea- ja pronssikoruja, jotka ovat olleet myös kaupallinen menestys. Halu löytää uusia ilmaisukeinoja sai hänet 2000-luvulla aloittamaan lisäksi lasitaiteen tekemisen.


title: Marja Suna

text: Teollisen muotoilijan uransa ohessa Suna on tehnyt runsaasti vapaata taidetta, jota on ollut julkisesti esillä monissa yksityis- ja yhteisnäyttelyissä. Hänen teoksensa käsittävät muun muassa paperi-, vaate- ja metalliveistoksia, uniikkikoruja sekä taidelasiteoksia. Laaja Sunan erityyppisten teosten näyttely on ollut esillä muun muassa Suomen lasimuseossa vuonna 2010. Hän on toiminut myös opettajana Taideteollisessa korkeakoulussa.


title: Marja Suna

text: Suna sai vuonna 1979 valtion taideteollisuuspalkinnon ja vuonna 2010 Kaj Franck -muotoilupalkinnon. Vuonna 1998 hänet valittiin vuoden muotitaiteilijaksi. Hänet on myös kutsuttu Taideteollisen korkeakoulun kunniajäseneksi.


title: Pensasjänönputki

text: Pensasjänönputki ("Bupleurum fruticosum") on sarjakukkaiskasvien heimoon kuuluva ikivihreä kasvi.


title: Pensasjänönputki

text: Pensasjänönputki kasvaa kaksi metriä korkeaksi. Sen lehdet ovat yksinkertaiset, kiiltävän sinivihreät. Pienten keltaisten kukkien muodostama kukinto on huiskilo.


title: Pensasjänönputki

text: Pensasjänönputki kasvaa luonnonvaraisena Etelä-Euroopassa ja Pohjois-Afrikassa. Sitä kasvatetaan koristekasvina ja tuulensuoja-aitoina muuallakin. Britanniassa se on paikoin levinnyt luontoon viljelykarkulaisena.


title: María Miliauro

text: María de los Angeles Miliauro (s. 16. syyskuuta 1968) on argentiinalainen entinen meloja. Hän kilpaili Soulin olympialaisissa 1988 500 metrin kajakkiyksiköissä, joissa hän putosi välierissä.


title: Toukokukka

text: Toukokukka ("Vaccaria hispanica", syn. "V. pyramidata", "V. segetalis") on punakukkainen kohokkikasvi. Laji on ainoa sukunsa "Vaccaria" edustaja.


title: Toukokukka

text: Yksivuotinen toukokukka kasvaa 25–60 cm korkeaksi. Koko kasvi on kalju. Sinivihreät, vastakkain olevat lehdet vaihtelevat muodoltaan suikeista puikeisiin ja ne ovat hertta- ja yhdistyvisiä. Pituudeltaan lehdet ovat 4–7 cm. Kukinto on harsu, monikukkainen kaksihaarainen viuhko. Kukan verhiö on ulkoverhiötön, pullea ja viisisärmäinen, särmät ovat siipipalteisia. Kukan teriö on 15–25 mm leveä, väriltään vaalean- tai tummanpunainen ja lisäteriötön. Emin vartaloita on kaksi. Suomessa toukokukka kukkii heinä-elokuussa. Hedelmä on neliliuskaisesti aukeava kota.


title: Toukokukka

text: Toukokukka on alun perin kotoisin Etelä-Euroopasta Välimeren alueelta. Suomessa toukokukka on satunnainen uustulokas, jota on tavattu eri puolilta Etelä- ja Keski-Suomea Kemin korkeudelle saakka.


title: Toukokukka

text: Pohjois-Euroopassa toukokukkaa tavattiin aikaisemmin rikkakasvina etenkin kaurapelloissa. Nykyään lajia tavataan lähinnä tulokkaana erilaisilla joutomailla, kuten myllypaikoilla, satamissa, ratapihoilla ja kaatopaikoilla.


title: Toukokukka

text: Toukokukan siemeniä myydään toisinaan kesäkukkasiemensekoituksissa.


title: Jörg Jüttner

text: Georg ”Jörg” Jüttner (s. 16. syyskuuta 1941 Vrbno pod Pradědem) on saksalainen entinen yleisurheilija. Hän edusti seuratasolla VfL Wolfsburgia.


title: Jörg Jüttner

text: Jüttner pääsi Tokion olympialaisissa 1964 välieriin saakka 400 metrillä ja juoksi myös maansa viidenneksi sijoittuneessa 4 × 400 metrin viestijoukkueessa. Hän voitti seuraavana vuonna Saksan-mestaruuden pituushypyssä tuloksellaan 769 cm. Jüttnerin ennätys 400 metrin juoksussa oli 46,78 sekuntia vuodelta 1964.


title: Pöytätennis kesäolympialaisissa 2000 – miesten nelinpeli

text: Pöytätenniksen miesten nelinpeli Sydneyn kesäolympialaisissa 2000 alkoi 16. syyskuuta ja finaali pelattiin 23. syyskuuta 2000. Olympiakultaa voittivat kiinalaiset Wang Liqin ja Yan Sen.


title: Lioré et Olivier LeO 45

text: Lioré et Olivier LeO 45 oli ranskalainen keskiraskas pommikone, jota käytettiin toisessa maailmansodassa ja vuoteen 1957 saakka. Koneen miehistöön kuului neljä henkilöä.


title: Lioré et Olivier LeO 45

text: Prototyypin LeO 45.01 ensilento tapahtui tammikuussa 1937, ja kone otettiin palveluskäyttöön syksyllä 1939. Sen puolustusaseina olivat 7,5 mm MAC 1934 -kaksoiskonekiväärit kahdessa eri ampumossa ja 20 mm Hispano-Suiza HS.404 -tykki ylätornissa. Toisen maailmansodan hyökkäysvaiheen alussa, kun Saksa hyökkäsi Ranskaan kevätkesällä 1940, konetyyppi oli ranskalaisten edistyneimpiä.


title: Lioré et Olivier LeO 45

text: LeO 451 B.4 -alatyypistä alkaen varsin nopealla aikavälillä tuotettiin arviolta 560 lentokonetta. Ranskan hävittyä salamasodan Saksalle kesällä 1940, monia näistä lentokoneista modifioitiin Vichyn hallitukselle siviili- ja sotilasliikenteen kuljetuskäyttöön. Viimeisimmät koneet poistuivat aktiivikäytöstä niinkin myöhällä, kuin 1950-luvun puolivälin tietämillä.


title: Lioré et Olivier LeO 45

text: Konetyypin kuljetuskapasiteetti oli 2 000 kg pommeja ja kantama oli 2 300 km 500 kg pommikuormalla. Koneen huippunopeus oli 495 km/h. LeO 451:ssa oli kaksi 1 140 hv tehoista Gnome-Rhône 14N48/49 -tähtimoottoria, ja runkorakenne oli vapaasti itsekantava alataso, H-kirjainta muistuttavilla kaksoisperäsimillä. Laskutelineet olivat sisäänvedettävät, mutta perinteistä kannuspyörällistä mallia.


title: F1 (kokoelmalevysarja)

text: F1 on suomalainen vuosina 1994–2000 julkaistu kokoelmalevysarja. Levyjen musiikki perustui lähinnä siihen aikaan suosiossa olleeseen elektroniseen musiikkiin ja popmusiikkiin.


title: F1 (kokoelmalevysarja)

text: Kokoelmasarjan ensimmäisen osan julkaisi K-Tel International Finland Oy vuonna 1994, ja sama levy-yhtiö julkaisi myös vuosina 1995–1999 ilmestyneet seuraavat levyt. Levysarjan viimeinen osa julkaistiin vuonna 2000, mutta sen julkaisijana toimi Edel Records Finland. Sarjan osat julkaistiin CD-levyjen lisäksi C-kasetteina.


title: F1 (kokoelmalevysarja)

text: Levyjen kansikuvissa on Formula 1 -aiheinen teema. Lisäksi kansiin on kirjattu artisteja ja yhtyeitä, joiden kappaleita levyllä on. Yhtyeitä, jotka esiintyivät useammalla levyllä, ovat muun muassa Cappella, Corona, Scooter ja Fun Factory. Kokoelmasta on julkaistu kaksi painosta. Toisessa painoksessa Cabballeron esittämä "Gimme Gimme And More More" on vaihdettu saman yhtyeen kappaleeseen "Nanaya".


title: F1 (kokoelmalevysarja)

text: Vuonna 1998 ilmestyneestä levystä julkaistiin myös VHS-kasetti, joka sisältää levyssä olevien kappaleiden musiikkivideoita.


title: Osaluku

text: Osaluku eli tilan osaluku () oli Suomessa maarekisteriin merkityn tilan osuussuhde siihen tilaan tai niihin tiloihin, joista se on muodostettu.


title: Osaluku

text: Osaluku on eri käsite kuin "osakkuusluku" tai "osuusluku", jolla tarkoitetaan kiinteistön osuutta yhteisiin alueisiin.


title: Osaluku

text: Vuoden 1952 jakoasetuksen 146 §:n mukaan maarekisteriin oli merkittävä ”tilan osuus koko talosta”, ja tämä sama säännös on kirjoitettu vuoden 1977 muutoksessa muotoon ”tilan osaluku”.


title: Osaluku

text: Vuodelta 1938 olevassa lakiasiain käsikirjassa selitetään, että halkominen tarkoittaa maatilan jakamista määrättyjen "osalukujen" eli murto-osien perusteella useampiin sekä yksityisoikeudellisesti että kameraalisesti itsenäisiin tiloihin, jolla kullakin on oma rekisterinumero (maarekisterissä), oma manttaali, mikäli sellainen oli emätilalla, ja oma vero.


title: Osaluku

text: Nykysuomen sanakirjassa osaluku on ”luku, joka ilmaisee tilan suhdetta alkuperäiseen kantatilaan, maakirjataloon”.


title: UCI World Tour

text: UCI World Tour (vuosina 2009–2010: "UCI World Ranking") on miesten maantiepyöräilyn korkein kilpailusarja. Sarjaan kuuluu 29 kilpailua, joissa jaetaan kilpailusarjan pisteitä. World Ranking otettiin käyttöön 2009 ja se sulautettiin kokonaisuudessaan sarjaa edeltäneeseen UCI ProTouriin kaudella 2011.


title: UCI World Tour

text: Vuoden 2004 loppuun sakka kansainvälinen pyöräilyliitto (UCI) ylläpiti kahta järjestelmää. UCI World Rankings järjestelmässä jaettiin pisteitä kaikista kilpailuista. UCI Road World Cup -sarjassa jaettiin pisteitä kymmenessä päivän mittaisessa kilpailussa. Kaudella 2005 aiemmat järjestelmät korvattiin UCI ProTour ja UCI Continental Circuits -sarjoilla. UCI:n ja kilpailujärjestäjä ASO:n välisistä kiistoista johtuen vuoteen 2008 mennessä ProTourin arvo rankingjärjestelmänä heikentyi. UCI hallitsi ainoastaan yhtä maantiepyöräilyn merkittävimmistä kilpailuista, monumenteista ja kolmea klassikkokilpailua. Tämän seurauksena otettiin käyttöön uusi järjestelmä UCI World Ranking, jossa yhdistettiin ProTour ja sen ulkopuoliset merkittävät kilpailut.


title: UCI World Tour

text: Kauden 2011 alusta ProTour ja World Ranking yhdistettiin nimellä ”World Tour”. ProTeam jäi käyttöön ammattilaispyöräilyjoukkueiden rekisteröintikriteerinä. Kaikki ProTeam-joukkueet saavat automaattisesti osallistumisoikeuden World Tour -kilpailuihin.


title: UCI World Tour

text: Vuosina 2009 ja 2010 ainoastaan ProTour-joukkueet ja Professional Continental -tason joukkueet ja niissä kilpailevat ajajat saattoivat ansaita pisteitä. Kansalliset joukkueet, jotka osallistuivat kilpailuihin, eivät olleet oikeutettuja pisteisiin. Vuonna 2011 tehdyn sääntömuutoksen jälkeen ainoastaan ProTeam-joukkueet ja niiden ajajat ovat oikeutettuja pisteisiin.


title: Ciro Immobile

text: Ciro Immobile (s. 20. helmikuuta 1990 Torre Annunziata) on italialainen jalkapalloilija. Hän edustaa italialaista Laziota. Immobilen pelipaikka on hyökkääjä. Aikaisemmin hän on pelannut muun muassa Pescarassa ja Torinossa. Hän aloitti uransa Juventuksessa. Hän voitti maalikuninkuuden vuonna 2012 Serie B:ssä tehtyään Pescaran riveissä 28 maalia ja vuonna 2014 Serie A:ssa tehtyään Torinon joukkueessa 22 maalia.


title: Ciro Immobile

text: Immobile on marraskuun 2018 loppuun mennessä pelannut Italian maajoukkueessa 35 ottelua ja tehnyt niissä seitsemän maalia.


title: Fredrik Sovelius

text: Fredrik Sovelius (9. heinäkuuta 1822 Raahe – 20. maaliskuuta 1897 Raahe)) oli raahelainen kauppias ja laivanvarustaja. Hänen appensa Zachris Franzén jätti hänelle perinnöksi Johan Langin kauppahuoneen ja sen laivat. Näin Soveliuksesta ja hänen veljestään Henrik Soveliuksesta tuli 1870-luvulla merkittäviä laivanvarustajia. Hänelle myönnettiin kauppaneuvoksen arvonimi.


title: Jääpallon SM-kilpailu 1912

text:
Vuoden 1912 Suomen jääpallomestaruuskilpailuihin osallistui kuusi joukkuetta, helsinkiläiset HIFK, HJK ja KIF, sekä viipurilaiset Reipas, Viipurin IFK ja Viipurin SLU. HJK, KIF ja VSLU osallistuivat kilpailuun ensimmäistä kertaa.
Loppuotteluun selvisivät suurin ennakkosuosikki HIFK, joka oli voittanut kaksi edellistä SM-kultaa, sekä kilpailujen ensikertalainen Suomen Lyseoiden Urheilijat. Loppuottelu pelattiin Helsingissä. SLU johti ottelua erätauolla 2-3, mutta lopulta HIFK voitti ottelun maalein 10-3.


title: Jääpallon SM-kilpailu 1912

text: Uusintaottelu


title: Axel Spoof

text: Axel Spoof (1845–1930) oli suomalainen lääkäri ja valtiopäivämies.


title: Axel Spoof

text: Spoof väitteli lääketieteen ja kirurgian tohtoriksi 1874. Hän toimi Turussa lääkärinä vuodesta 1876 ja oli kaupunginlääkäri 1892–1915. Hän oli kaupungissa kunnallinen ja seurakunnallinen luottamusmies ja Turun edustaja porvarissäädyssä valtiopäivillä 1904–1905. Spoofin puoliso oli Mathilda Catharina Conradi. Heidän tyttärestään Katarina (Karin) Augusta Spoofista (s. 1880) tuli sisä- ja hermotauteihin erikoistunut lääkäri.


title: Operaatio Flavius

text: Operaatio Flavius oli Britannian erikoisjoukkojen Special Air Servicen (SAS) operaatio Irlannin tasavaltalaisarmeijan (IRA) terroristeja vastaan 6. maaliskuuta 1988. IRA:n jälkikäteen ilmoittaman määritelmän mukaan Danny McCann, Mairead Farrell ja Sean Savage olivat "aktiivisia vapaaehtoisia". He olivat aseettomina Gibraltarilla, kun SAS-joukot ampuivat Farrelliin viisi luotia, McCanniin neljä ja Savageen ainakin 16.


title: Operaatio Flavius

text: Euroopan ihmisoikeustuomioistuin totesi Britannian valtion syylliseksi liialliseen voimankäyttöön.


title: Gustaf Adolf Spåre

text: Gustaf Adolf Spåre (8. maaliskuuta 1816 Pirkkala – 4. helmikuuta 1878 Pirkkala) oli suomalainen kruununvouti ja kollegiasessori. Hän suoritti tuomarintutkinnon 1838 ja sai varatuomarin arvon 1841. Hän omisti Pirkkalassa Valkilan tilan. Hän oli valtiopäivämies 1863–1864. Hän julkaisi teoksen "Biografiska anteckningar om Senatens för Finland ledamöter och tjenstemän" (1863, uusi laitos 1878).


title: Yökkö

text: Yökkö voi tarkoittaa seuraavia asioita:


title: Maavero

text: Maavero oli Suomessa keskiajalta vuoteen 1924 käytössä ollut vero, joka määräytyi eri aikoina erilaisten säädösten mukaan ja jolla oli yhteyttä maanluontoihin.


title: Maavero

text: Maaverot olivat ennen pääasiallinen verotuksen muoto ja vielä 1800-luvun alussa valtion päätulonlähde Suomessa. Maavero syntyi erilaisista henkilökohtaisista maksuista silloin kun henkilön maksukyvyn perusteena oli hänen maaomaisuutensa. Kustaa Vaasan aikana laadittiin erityiset luettelot eli maakirjat, ja näihin merkittiin pitäjittäin mitä veroa ja minkä perusteiden mukaan tilan oli maksettava maaveroa. Tällä tavalla määrätty vero sai nimekseen "vanha maakirjavero". 1600-luvulla säädettiin eri aikoina ja eri tarkoituksiin alun perin tilapäisiksi tarkoitettuja veroja suoritettaviksi tiloilta vanhan maaveron lisäksi. Kun myös nämä verot jäivät pysyviksi, niistä syntyi maaveroon lisä, joka sai nimekseen "manttaalivero". Molemmat verot yhdessä muodostivat vielä 1900-luvun alussa niin sanotun "vakinaisen maaveron".


title: Maavero

text: Maavero oli alkujaan hyvin raskas, mutta maanviljelyksen edistyessä verorasitus lieventyi. Se oli kuitenkin vielä 1900-luvulla hyvin epätasainen verotusmuoto, koska veron perusteena oli muuttumattomasti itse maaomistus. Lisäksi säteritilojen ja rälssitilojen ei tarvinnut maksaa maaveroa lainkaan, ja myös useat pappissäädylle kuuluneet tilat olivat vähitellen saavuttaneet verovapauden. Vero kohdistuikin pääosin talonpoikiin.


title: Maavero

text: Vuonna 1908 erilaiset maaverot tuottivat Suomen valtiolle tuloa noin 3,5 miljoonaa markkaa, kun taas pelkästään paloviinavero tuotti samana vuonna noin 7,6 miljoonaa markkaa.


title: Maavero

text: Maaverot lakkautettiin Suomessa vuoden 1925 alusta.


title: Gibraltarin laivue

text: Gibraltarin laivue ( ) on Gibraltarille sijoitettu brittilaivaston laivue. Sen tehtävänä on Gibraltarin aluevesien turvallisuudesta ja koskemattomuudesta huolehtiminen. Siihen kuuluu Scimitar-luokan partioveneet "HMS Scimitar" ja "HMS Sabre" sekä kolme 6,5-metristä Arctic-kumivenettä. Laivue muutti uusiin tiloihin Old Boathouseen vuonna 2011.


title: Gibraltarin laivue

text: Laivue ei suorita merivalvontaa siviliasioissa, mutta puuttuu aluevesien loukkauksiin esimerkiksi silloin, kun espanjalaiset kalastusalukset tulevat liian lähelle Gibraltaria. Keväällä 2012 kiista kalastusalueiden rajoista johti uhitteluun, jossa espanjalaiset Guardia Civil -alukset saattoivat kalastusaluksia ja Gibraltarin laivue saapui paikalle, mutta tyytyi lopulta tarkkailemaan ja kuvaamaan espanjalaisia. Aluevesien partioinnin lisäksi laivue järjestää tarvittaessa tärkeille Britannian omille aluksille saattajan.


title: Gibraltarin laivue

text: University Royal Naval Unit (URNU) lähettää vuosittain kolme opiskelijaa kahden viikon tutustumisjaksolle Gibraltarin laivueeseen.


title: Gibraltarin laivue

text: Laivue perustettiin vuonna 1985, kun viimeinen ilmavoimien meriyksikkö () lakkautettiin ja veneet "Sunderland" and "Stirling" siirrettiin ilmavoimilta merivoimille. Alukset vaihtoivat nimeä mutta jatkoivat palvelusta Gibraltarilla. Vuonna 1991 ne korvattiin uusilla. P2000-luokan partioaluksilla. Syyskuun 9. päivän iskujen jälkeen alustyyppiä vaihdettiin.


title: Kreikanakantti

text: Kreikanakantti ("Acanthus mollis") on akanttien sukuun kuuluva akanttikasvi. Sen alkuperäinen levinneisyysalue on Välimeren ympäristössä, ja sitä on käytetty laajasti koristekasvina.


title: Kreikanakantti

text: Kreikanakantti kasvaa noin 1–1,5 metriä korkeaksi. Tähkämäinen kukinto nousee korkealle lehvistön yläpuolelle. Lehdet ovat liuskaisia, tummanvihreitä ja jopa puoli metriä pitkiä. Kukat ovat kermanvalkoisia, joskus vaaleanpunaisia, ja jokaisen kukan päällä on punertavan violetti suojuslehti.


title: Kreikanakantti

text: Kreikanakantin alkuperäinen levinneisyysalue kattaa Välimeren ympäristön. Sitä kasvaa Afrikan luoteisosissa, Kanariansaarilla, eteläisessä Euroopassa Portugalista Balkanille ja läntisessä Aasiassa Syyriassa ja Turkissa. Se on kotiutunut Australiaan, Uuteen-Seelantiin ja Yhdysvaltain lounaisosiin.


title: Kreikanakantti

text: Kreikanakantti pystyy kasvamaan moninlaisissa elinympäristöissä. Sitä on tavattu rannikoilta, joen varsilta, metsistä, pensaikoista ja kaupungeista. Laji kasvaa myös joutomailla, tienvarsilla ja ratapenkereillä.


title: Kreikanakantti

text: Kreikanakanttia käytetään yleisesti koristekasvina sen huomiota herättävän kukintonsa ansiosta. Aiemmin sitä on käytetty myös lääketieteellisissä tarkoituksissa. Sitä on käytetty erityisesti paikaltaan menneiden nivelten ja palovammojen hoitamiseen. Se tunnettiin hyvin jo antiikin aikana, ja roomalaiset istuttivat sitä todennäköisesti Englantiin jo ensimmäisellä vuosituhannella. Kreikanakantti tai sitten piikkiakantti oli mallina antiikin Kreikan korinttilaisten pylväiden lehtikoristeille.


title: SC Riessersee

text: SC Riessersee on saksalainen jääkiekkojoukkue, joka tulee Garmisch-Partenkirchenin kaupungista Baijerin osavaltiosta. Tämä erittäin perinteikäs saksalaisseura on perustettu jo vuonna 1920 ja tällä hetkellä joukkue pelaa maan toiseksi korkeimmalla sarjatasolla 2. Bundesligassa. Joukkue on pelannut suurimmaksi osaksi juuri 2. Bundesligaa, mutta on joukkue päässyt maistamaan DEL-liigankin tunnelmaa kaudella 1995-1996. Tuolloin kuitenkaan käteen ei paljoa jäänyt ja sarjaporrasta alemmas tultiin saman kauden päätyttyä.


title: Brasilianroseepippuri

text: Brasilianroseepippuri ("Schinus terebinthifolius") on sumakkikasveihin kuuluva eteläamerikkalainen pensas tai pieni puu. Se on kotiutunut nykyään laajalle alueelle, ja sitä pidetään aggressiivisena vieraslajina.


title: Brasilianroseepippuri

text: Brasilianroseepippuri on pensasmainen puu, joka voi kasvaa kymmenen metriä korkeaksi. Sen runko on usein monihaarainen ja oksisto tiheä. Lehdet ovat päätöparisia, eli sulkamaiset lehdykät kasvavat pareittain, kärjen yksittäistä lehdykkää lukuun ottamatta. Lehdet ovat 12–20 senttimetriä pitkiä, ja niissä on 3–13 lehdykkää. Kesällä ja syksyllä puu kasvattaa kukinnot, joissa on pieniä valkoisia kukkia. Talvella kypsyvät punaiset luumarjat.


title: Brasilianroseepippuri

text: Brasilianroseepippurin alkuperäinen levinneisyysalue käsitti Brasilian, Argentiinan ja Paraguayn. Se on kuitenkin levinnyt muun muassa Australiaan, Etelä-Afrikkaan, Etelä-Eurooppaan, eteläiseen Aasiaan, Yhdysvaltoihin ja Puerto Ricoon.


title: Brasilianroseepippuri

text: Brasilianroseepippuri suosii erityisesti kosteita alueita ja jopa kosteikkoja. Vaikka sitä esiintyy myös luonnonmukaisilla alueilla, laji pitää erityisesti ihmisen muokkaamista ympäristöistä. Se onkin monien alueiden pioneerilaji ja valtaa helposti alankojen kosteita alueita.


title: Brasilianroseepippuri

text: Brasilianroseepippuria on käytetty monissa maissa koriste- ja varjokasvina. Sen puuta on käytetty myös rakennusmateriaalina, ja sen alkuperäisellä levinneisyysalueella käytännössä jokaista osaa on käytetty lääkkeenä. Sen lehdistä ja marjoista on tehty myös jouluseppeleitä. Linnut käyttävät brasilianroseepippurin marjoja ravinnokseen, ja esimerkiksi Floridassa talvehtivat punarintarastaat syövät tonneittain sen marjoja. Laji onkin lisääntynyt sen jälkeen, kun brasilianroseepippuri levisi Floridaan. Se ei ole kuitenkaan yleinen ruokakasvi, ja se on jopa myrkyllinen joillekin eläimille.


title: Brasilianroseepippuri

text: Brasilianroseepippuri on aggressiivinen vieraslaji. Esimerkiksi Floridassa se on saastuttanut yli 280 neliökilometrin laajuisen alueen. Se kasvattaa tiheän lehvästön, joka varjostaa muut lajit, ja haittaa monien alkuperäislajien kasvua.


title: Vihervarpumittari

text: Vihervarpumittari ("Chloroclysta miata") on keskikokoinen, vihreänsävyinen mittariperhonen. Se on erittäin yleinen ja lentää sekä syksyllä että keväällä. Se on myös yksi Suomen mittariperhoslajiston kolmesta aikuisena talvehtivasta lajista.


title: Vihervarpumittari

text: Etusiivet ovat vaaleahkon sammaleenvihreät täysin ilman punertavaa sävyä, poikkiviirut erottuvat mustina eikä uloimman poikkiviirun päissä ole valkeita laikkuja. Sisemmän poikkiviirun sisäpuolelta ja uloimman poikkiviirun ulkopuolelta siipi on valkeansävyinen. Takasiivet ovat vaaleanharmaat ja niissä erottuu tummempana reunajuova sekä mustahko keskitäplä. Siipiväli 28–34 mm.


title: Vihervarpumittari

text: Kaunovarpumittari ("Chloroclysta siterata") on sekä samannäköinen että lentää samaan aikaan. Takasiipien väri on helppo lajeja erottava tuntomerkki.


title: Vihervarpumittari

text: Lajin levinneisyys ulottuu Euroopasta Keski-Aasiaan. Suomessa vihervarpumittaria tavataan Etelä-Lapin korkeudelle asti. Perhoset lentävät elokuun keskivaiheilta lokakuun loppuun ja talvehtimisen jälkeen uudestaan huhtikuun puolivälistä kesäkuulle.


title: Vihervarpumittari

text: Vihervarpumittaria tavataan lähes kaikenlaisissa ympäristöissä, joskin runsain se on lehtimetsissä ja pensaikoissa. Perhoset tulevat sekä valolle että syötille. Keväällä ne käyvät myös pajujen kukilla. Vihervarpumittari on mittarien keskuudessa poikkeuksellisesti aikuisena talvehtiva laji, mutta ilmeisesti ainoastaan naaraat talvehtivat ja jatkavat lentoaan keväällä.


title: Vihervarpumittari

text: Toukka elää erilaisilla lehtipuilla, pensailla ja varvuilla.


title: Himalajankorppikotka

text:
Himalajankorppikotka ("Gyps himalayensis") on korppikotkien sukuun kuuluva lintu. Sen varsinaista esiintymisaluetta Aasiassa ovat Himalajan vuoristo ja Tiibetin ylänkö, mutta nuoret linnut voivat levittäytyä etelämmäksi. Siten sen esiintymistä on todettu Afganistanissa, Bhutanissa, Kiinassa, Intiassa, Kazakstanissa, Kirgisiassa, Malesiassa, Mongoliassa, Nepalissa, Pakistanissa, Tadžikistanissa, Thaimaassa ja Uzbekistanissa sekä muuttolintuna Singaporessa.
Sen elinpiiriä ovat lauhkean vyöhykkeen heinäarot ja kivikkoiset alueet, kuten kalliot ja vuorenhuiput 1 200–4 500 metrin korkeudessa.


title: Bahuvriihi

text: Bahuvriihi on yhdyssana, jonka kirjaimellisesti tarkoittama asia on koko yhdyssanan tarkoittaman olennon ominaispiirre. Esimerkiksi sanat "kaljupää", "herkkusuu", "harvahammas", "pitkätukka" ja "hapannaama" ovat bahuvriihiyhdyssanoja. Bahuvriihit ovat eräs määritysyhdyssanojen alalaji. Bahuvriihit eivät kuitenkaan ole jälkiosansa alalajeja eli hyponyymeja. Esimerkiksi sana "harvahammas" ei ole alakäsite edusosalle "hammas" vaan tarkoittaa sellaista, jolla on harvat hampaat. Bahuvriihejä käytetään pääasiassa substantiiveina, mutta ne saattavat esiintyä myös adjektiivin kaltaisina määritteinä kuten ilmauksessa ”"kaistapää" autoilija”. Bahuvriiheistä ei käytetä komparatiivimuotoja, kuten muotoa "kaistapäämpi".


title: Bahuvriihi

text: "Bahuvrīhi" on sanskritin kielen sana, ja siihen liittyvä kielioppitermi on saanut alkunsa intialaisen kielitieteilijä Pāṇinin tutkimuksista. "Bahuvrīhi" on itsekin bahuvriihi. Sen alkuosan "bahu" merkitys on ’paljon’, ja "vrīh" tarkoittaa riisiä. Kokonaisuudessaan kyseinen yhdyssana merkitsee rikasta.


title: USS Tarawa (LHA-1)

text: USS Tarawa (runkonumero LHA-1) oli Yhdysvaltain laivaston Tarawa-luokan maihinnousualus.


title: USS Tarawa (LHA-1)

text: Alus tilattiin Ingalls Shipbuildingilta West Bankistä Pascagoulasta Mississipistä Yhdysvalloista. Sen köli laskettiin 15. marraskuuta 1971 ja alus laskettiin vesille 1. joulukuuta 1973 kumminaan eläkkeellä olevan merijalkaväen komentajan kenraali Thomas J. Cushmanin puoliso Audrey B. Cushman. Alus otettiin palvelukseen 29. toukokuuta 1976 ensimmäisenä päällikkönään James H. Morris.


title: USS Tarawa (LHA-1)

text: Alus poistettiin palveluksesta 31. maaliskuuta 2009 ja se sijoitettiin reserviin.


title: Toto (elokuva)

text: Toto on Suvi-Marja Korvenheimon eli Anssi Mänttärin ohjaama elokuva vuodelta 1982. Käsikirjoittajiksi on ilmoitettu Korvenheimo ja toinen salanimi Tuovi Mäkipää-Hakola, jonka takana oli Matti Ijäs. "Toto" on ensimmäinen elokuva Mänttärin trilogiasta, jonka kaksi muuta ovat "Regina ja miehet" (1983) ja "Huhtikuu on kuukausista julmin" (1983).


title: Toto (elokuva)

text: Elokuvan tekijäksi tiedettiin jo ensi-illan aikoihin Mänttäri. Se tehtiin velkarahalla, ilman Elokuvasäätiön tuotantotukea, ja kuvauksiin meni vain 13 päivää. Ensi-iltavuoden yleisömäärä jäi 10 000:een.


title: Toto (elokuva)

text: Aikalaiskriitikoista osa näki elokuvan todenmukaisena kuvauksena miehisestä maailmasta ja katsoi sen sellaisena puolustavan paikkaansa. Toiset taas eivät löydä elokuvasta sisältöä. "Miksi maksaa rahaa saadakseen katsella kun yhdet dokaa?" kysyi Helena Ylänen, ja Harri Moilanen vahvisti muutaman vuoden kuluttua, että elokuva on liiaksi kohteensa näköinen.


title: Aarne Aartio

text: Aarne Aleksander Aartio (sukunimi aik. "Andström"; s. 21. tammikuuta 1909 Somero – 24. huhtikuuta 1984) oli suomalainen kirjailija.


title: Aarne Aartio

text: Aartio toimi Suomen Kirkkomusiikkiliiton puheenjohtajana 1961–1972.


title: USS Saipan (LHA-2)

text: USS Saipan (runkonumero LHA-2) oli Yhdysvaltain laivaston Tarawa-luokan maihinnousualus.


title: USS Saipan (LHA-2)

text: Alus tilattiin Ingalls Shipbuildingilta West Bankistä Pascagoulasta Mississipistä Yhdysvalloista. Sen köli laskettiin 21. heinäkuuta 1972 ja alus laskettiin vesille 20. heinäkuuta 1974 kumminaan laivastoministeri J. William Middendorf II:n puoliso Isabelle Middendorf. Alus otettiin palvelukseen 15. lokakuuta 1977 ensimmäisenä päällikkönään F. W. Johnston.


title: USS Saipan (LHA-2)

text: Alus poistettiin palveluksesta 20. huhtikuuta 2007 Norfolkin laivastotukikohdassa ja se sijoitettiin asejärjestelmätesteihin maalialukseksi. Alus lähti 28. lokakuuta 2009 Philadelphiasta Brownsvilleen Texasiin Shipbreaking Limitedille romutettavaksi.


title: Esko Havumäki

text: Esko Matias Havumäki (s. 2. helmikuuta 1916 Uurainen) on suomalainen kirjailija joka on käyttänyt myös nimimerkkejä "Esko Heliö" ja "Matti Mäkelä".


title: Esko Havumäki

text:
Omalla nimellä:
Nimellä "Matti Mäkelä":


title: Kokemäen Seuratalo

text: Kokemäen Seuratalo on perinteinen seurantalo, joka sijaitsee Satakunnassa Kokemäellä Tulkkilan keskustassa olevalla "Nuijan mäellä". Se on nykyään "Kokemäen Seurataloyhdistyksen" omistama ja hallinnoima juhla- ja kokoontumispaikka. Seuratalo on ollut maakunnan suurimpia seuraintaloja ja on vuoden 2001 tulipalon jälkeisen saneerauksen jälkeen jatkanut toimintaansa.


title: Kokemäen Seuratalo

text: Kokemäen Seuratalo sijaitsee puolen kilometrin päässä Kokemäen kirkosta aivan liikekeskuksen vieressä. Kiinteistöön kuuluu kaksi tonttia, joista suurempi on parkkipaikkana ja pienempi päärakennuksen alla. Päärakennus on rakennettu peruskalliolle korkean mäen päälle. Tie, joka johtaa pääoven eteen, on varsin jyrkkä. Vaihtoehtoinen tie kulkee kallioreunan alla vasemmalla olevalle parkkipaikalle, josta on myös yhteys pihalle. Pihalla on myös ulkorakennus, tupakkakatos ja roskakatos. Viereinen Sähkömuseo, joka on entinen muuntaja, käyttää Seuratalon tonttia parkkipaikkanaan.


title: Kokemäen Seuratalo

text: Talossa on suuri juhlasali, jonka vieressä ravintolatilat. Laitoskeittiössä on tilaa pitopalveluiden valmistaa eineitä jopa 300 hengelle. Esiintymislava on salin levyinen. Yläkerrassa on kolme erikokoista kokoushuonetta, suuri aula, keittiö ja parvi juhlasalin puolelle. Alakerran ravintolan katon päälle on rakennettu toistakymmentä metriä pitkä terassi.


title: Kokemäen Seuratalo

text: Kokemäellä oli jo 1800-luvun lopulta alkaen ollut kasvava tarve järjestää erilaisille yhdistyksille kokoontumispaikkoja. Yhdistykset vuokrasivat erilaisia tiloja ja saneerasivat niitä toimintaansa varten, mutta mitään pysyvää ratkaisua ei ongelmalle syntynyt. Venäläisten sortovuosien aikana muodostettiin monia aatteellisia yhdistyksiä ja niiden kasvava suosio kypsytti kannattajat hankkimaan toimitiloja.


title: Kokemäen Seuratalo

text: Vuonna 1905 perustettiin "Kokemäen Suomenmielisten Seura", joka otti kantaa yhteiskunnan tapahtumiin, kokoontui monissa väliaikaisissa tiloissa. Kun Suomenmielisten Seurassa ehdotettiin vuonna 1907 rakennettavaksi oma talo, perustettiin asiaa hoitamaan toimikunta. Tontti hankittiin Tulkkilan laidalta Kilkun talon mailta paikasta, jota kutsuttiin silloin "Laulukentänkallioksi" ja jota nykyään kutsutaan "Nuijanmäeksi". Talon piirustukset laati "Arkkitähti Jalmari Kekkonen". Toimikunta sai rahoituksen ja lahjoituksien vastaanoton järjestettyä niin hyvin, että jo syyskuussa 1908 juhlittiin "Kalliopohjaksi" nimetyn talon vihkiäisiä. Talo maalattiin punaiseksi, sen pielilaudat valkoisiksi ja kattona oli pärekatto.


title: Kokemäen Seuratalo

text: Kalliopohjassa kokoontuivat säännöllisesti talon omistaja "Suomalainen Seura" itse (nimi oli muutettu) sekä muun muassa "Kokemäen Soittokunta", voimisteluseura, "Kokemäen Kirkkokööri", "Diagonaattiompeluseura", "Karhu" ja "Kokemäen Nuorisoseura". Kokouksia pidettiin öljylamppujen valossa, mutta vuonna 1913 hankittiin taloon sähkövalot.


title: Kokemäen Seuratalo

text: Juhannuksena vuonna 1915 tilanne Kokemäellä muuttui ratkaisevasti. Monet talot joutuivat luovuttamaan rakennuksia sotaväen majoittamiseen. Sotamiehiä saapui eri puolilta Venäjää myös Kokemäelle saamaan sotakoulutusta ja turvaamaan Suomea ensimmäisen maailmansodan aiheuttamalta epävarmuudelta. Myös Kalliopohjasta tehtiin kasarmi vuosiksi 1915-1918. Korvauksetta taloa käyttäneet sotilaat saattoivat sen huonoon kuntoon, vaikka Suomalainen Seura yritti välillä kunnostaa taloa näinä vuosina.


title: Kokemäen Seuratalo

text: Venäjän hajaannus levisi syksyllä 1917 koko maahan ja Suomi julistautui itsenäiseksi 6. joulukuuta 1917. Suomessa olleet Venäjän armeijan joukot jäivät vielä tänne, koska niiden evakuoimista valmisteltiin Venäjän tilanteesta johtuen hitaasti. Kun Kalliopohjassa majoittuneet "Kolpinon rykmentin" sotilaat poistuivat 3. tammikuuta 1918 Kokemäeltä junalla, he sytyttivät lähtiessään Seuratalon palamaan.


title: Kokemäen Seuratalo

text: Koska ajat olivat levottomat sisällissodan takia ja maan talous kääntyi taantumaksi, jäi uuden Seuratalon rakentaminen tekemättä. Yhdistykset ja juhlaväki käyttivät pääasiassa muita kunnan alueella olevia tiloja tilaisuuksien pitämiseksi. Aivan keskustassa otettiin käyttöön niin sanottu "Teljan talo", jossa monet tilaisuudet järjestettiin.


title: Kokemäen Seuratalo

text: Kokemäen Suomalainen Seura lakkautettiin paloa seuraavana syksynä 1918 ja jäljellä olleet rahat lahjoitettiin "Kokemäen Kansallisseuralle". Seuratalon rakentaminen näyttää olleen vaivalloinen urakka. Vuonna 1920 päätettiin käynnistää toimet, joilla uusi talo rakennettaisiin vanhalle paikalle. Mutta vasta 1922 ostettiin Kalliopohjan viereinen tontti 6000 markalla ja alueen taakse rakennettiin urheilukenttä. Itse Seurataloa tarvittiin kipeästi vasta 1929, kun "Teljan talo" myytiin ja kokoontumispaikkaa ei enää ollut.


title: Kokemäen Seuratalo

text: "Kokemäen Nuorisoseura" kutsui joukon porvarillisia yhdistyksiä kokoukseen, jossa päätettiin aloittaa uuden Seuratalon rakentaminen. Rahaa ja tarvikkeita kerättiin lamasta huolimatta ja 14. huhtikuuta 1931 perustettiin "Kokemäen Seuratalo O.Y." 300 000 markan osakepääomalla. Perustajina olivat 16 seuraa ja yhtymää sekä joukko yksityishenkilöitä eli yhteensä 43 osakkeenmerkitsijää. Kalliopohjan tontti, jota kutsuttiin jo "Nuijanmäeksi", ostettiin Kokemäen Kansallisseuralta maksamalla se Seuratalon osakkeilla. Suurimpia osakkeenomistajia olivat Kokemäen Kansallisseura, Lotta-Svärd-yhdistys ja suojeluskunta. Muut yhdistykset ja yhtymät omistivat yhteensäkin vähemmän kuin pienin kolmesta suurimmasta osakkeenomistajasta. Kun samaan aikaan rakennettiin myös Järilän seurantaloa noin 6 km:n päähän Tulkkilasta, on Kokemäellä ollut kokoontumispaikalle laajaa käyttöä.


title: Kokemäen Seuratalo

text: Kun talon taloudelliset reunaehdot selvisivät, järjestettiin talon ulkonäöstä luonnoskilpailu, johon ottivat osaa kiinnostuneet paikkakuntalaiset. Kiistaa aiheutti lähinnä "vinkkelikysymys" eli tulisiko talosta tehdä suorakulmion muotoinen vai "L"-kirjaimen muotoinen. "Vinkkeliehdotus" pääsi voitolle ja tältä pohjalta tamperelainen arkkitehti "Lauri Autero" laati talosta tarvittavat piirustukset. Uusi Seuratalo oli noin kaksi kertaa tilavampi kuin ensimmäinen Kalliopohja.


title: Kokemäen Seuratalo

text: Talon rakentaminen annettiin urakkana kauvatsalaiselle rakennusmestarille "Matti Ojaperälle". Rakentaminen alkoi 7. heinäkuuta 1931 25 ja työtä tehtiin noin 25 miehen voimalla. Puolet miehistä olivat Kauvatsalta ja loput todennäköisesti Kokemäeltä. Harjannostajaiset olivat lokakuun 9. päivänä. Taloon rakennettiin keskuslämmitys, jossa puilla keitettyä vesihöyryä johdettiin pattereihin. Valaisimet ja muut sähkölaitteet tilattiin Kokemäen Sähkö O.Y.:ltä. Juhlasalin ja parvekkeen penkit, pöydät, tuolit ja muu kalusto tilattiin puuseppä Rintalalta. Rakennus valmistui joulukuun alkupäivinä ja vihkiäiset pidettiin 26. joulukuuta 1931. Kaupparekisteriin Seuratalo O.Y. merkittiin 29. syyskuuta 1931.


title: Kokemäen Seuratalo

text: Talon isännöitsijäksi ryhtyi ensimmäisenä Antti Mustala. Hänen vastuullaan oli talon taloudellinen toiminta. Hänen jälkeensä ovat isännöitsijöinä toimineet muun muassa Heikki Ajanko, Eino Heikkilä, Lauri Seppä ja Antti Aalto-Setälä.


title: Kokemäen Seuratalo

text: Ensimmäinen vahtimestari oli Kalle Kaisla Tyrväästä. Vahtimestarille ei maksettu palkkaa, mutta tämän annettiin asua vapaasti talonmiehen asunnossa, jonka lämpö ja sähkö kuului asumisetuihin. Lisäksi tilaisuuksien vaatteiden säilytyksestä saadut tulot kuuluivat vahtimestarille. Muita pitkäaikaisia vahtimestareita ovat olleet muun muassa Kalle Murto, Soini Vandell, Aarne Pöysti, Anna-Liisa Merikanto ja Esko Hertell.


title: Kokemäen Seuratalo

text: Hirsitalon habitus vaihtui, kun ulkoseinät vuorattiin laudoilla vuonna 1935. Tämän vuoksi sitä maalattiin usein. Ensimaali vedettiin pintaan vuosina 1935–36, ja uudelleen taloa maalattiin vuosina 1950 ja 1971. Vaikka talo oli uusi, kului se vilkkaassa käytössä. Varsinkin sotavuosina talon huoltoa laiminlyötiin ja siksi talo saneerattiin vuonna 1955.


title: Kokemäen Seuratalo

text: Vanha ulkorakennus purettiin vuonna 1949 ja tilalle rakennettiin suurempi puuliiteriksi ja ulkokäymälöitä varten. Myös Seuratalolle vievää tietä kunnostettiin erään pioneerikurssin opinnäytetyönä. Mäen kallion reunaa pyöristettiin ja uusi loivempi tie tehtiin mäen sivulla olevalle parkkipaikalle.


title: Kokemäen Seuratalo

text: Seurantalon tilaisuudet koostuivat pääasiassa yhdistysten kokoontumisista. Joitakin erikoisia tapahtumia voidaan kuitenkin mainita. Pitkänä perinteenä järjestettiin Satakunnan laulujuhlat, joita Seuratalo isännöi vuosina 1924, 1932 ja 1946. Esityksiä varten rakennettiin aina laululava, joka sijaitsi Seuratalon parkkipaikalla. Sotavuosina 1939–1944 Seuratalo toimi sotaväen majoitus- ja ruokailupaikkana, sotasairaalana, kutsunta-, koulutus-, toimisto- ja varastotiloina. Vuonna 1943 talossa majaili inkeriläispakolaisia.


title: Kokemäen Seuratalo

text: Koulutilat loppuivat suurten ikäluokkien kasvaessa Kokemäellä. Seuratalon yläkerrassa oli koululuokkina kaksi huonetta 8 vuoden ajan. Kun uudet koulutilat saatiin käyttöön, muutettiin nämä nuorisotiloiksi. Sotien jälkeen ja vielä 1950-luvulla Seuratalon tanssi-illat olivat suosittuja tapahtumia. Tanssiperinne hiipui kuitenkin nopeasti tämän jälkeen ja 1960-luvulla Seurantalon käyttö oli pienimmillään sen historian aikana.


title: Kokemäen Seuratalo

text: Seuratalon taloudellinen tilanne oli 1960-luvulla heikko. Talkoohenki katosi ja talon ylläpito lankesi yksinään muutamalle ihmiselle. Siksi sen käyttöä ja ylläpitoa pyrittiin tehostamaan perustamalla uusi yhdistys. Perustamiskokous pidettiin 20. maaliskuuta 1970 ja perustajajäseniksi ilmoittautuivat "Kokemäen Maataloustuottajat, Kokemäen Maatalousnaiset, Kokemäen Maamiesseura, Kokemäen Kova-Väki, Kokemäen Naisvoimistelijat, Kokemäen Mieslaulajat, Kokemäen Martat, Kokemäen Kansallisseura" ja "Kokemäen Nuorisoseura". Yhdistykselle siirrettiin koko "Kokemäen Seuratalo O.Y.":n omaisuus ja merkintä yhdistysrekisteriin tehtiin vuoden 1970 loppuun mennessä.


title: Kokemäen Seuratalo

text: Tulipalo tuhosi talon 30. marraskuuta – 1. joulukuuta 2001 lähes kokonaan. Talon katto romahti sisälle ja muutama seinä jäi puoliksi pystyyn. Monen yhdistyksen arkistot jäivät tuleen, mutta ihmisvahingoilta säästyttiin. Palon syttymissyytä ei tiedetä varmuudella.


title: Kokemäen Seuratalo

text: Uuden talon suunnittelu aloitettiin heti samaana keväänä. Riittävän suuren talkooryhmän ilmaantuminen ja runsaat tukkilahjoitukset paikallisilta metsänomistajilta toimivat lähtölaukauksena, joka käynnisti useampivuotisen rakentamisprosessin. Sen tuloksena Seuratalossa on suuri juhlasali, laajat ravintolatilat ja laitoskeittiö käytettävissä suuriin tilaisuuksiin. Yläkertaan on rakennettu kolme kokoushuonetta ja juhlasaliin avautuva parvi, ulkokatolle suuri terassi ja suuri aula. Aulan yhteydessä on vielä keittiö. Saneerauksen kohteena on viime aikoina ollut pihaympäristön rakentaminen viihtyisäksi.


title: Alpo Vuolle

text: Alpo Viljami Vuolle (s. 7. maaliskuuta 1916 Peräseinäjoki) on suomalainen näytelmäkirjailija.


title: Alpo Vuolle

text: Vuolle toimi nuorisoseurojen näytelmänohjaajana sekä opettajana kansalais- ja työväenopistoissa. Hän oli Uudenmaan nuorisoseurojen liiton puheenjohtaja ja Suomen Näytelmäkirjailijaliiton jäsen.


title: Alpo Vuolle

text: Vuolle kirjoitti näytelmien ohella myös runoja.


title: Unto Ahokivi

text: Unto Kalervo Hämäläinen, kirjailijanimi Unto Ahokivi (s. 6. elokuuta 1916 Lappeenranta) on suomalainen kirjailija.


title: Alpo Reinikainen

text: Alpo Reinikainen on suomalainen sotakirjailija.


title: Hunt

text: Hunt voi tarkoittaa seuraavia:


title: Dimetyyliformamidi

text: Dimetyyliformamidi (CHNO) on amideihin kuuluva orgaaninen yhdiste. Sitä käytetään liuottimena sekä orgaanisessa synteesissä.


title: Dimetyyliformamidi

text: Huoneenlämpötilassa dimetyyliformamidi on väritöntä nestettä. Se liukenee erittäin hyvin veteen ja liukenee myös useisiin orgaanisiin liuottimiin, kuten etanoliin, dietyylieetteriin ja aromaattisiin hiilivetyihin. Alifaattisiin hiilivetyihin se sen sijaan liukenee heikosti. Vesiliuoksissa se hydrolysoituu hitaasti dimetyyliamiiniksi ja muurahaishapoksi. Vahvat emäkset ja eräät siirtymämetallit katalysoivat reaktiota.


title: Dimetyyliformamidi

text: Dimetyyliformamidi on suhteellisen reagoimatonta, mutta saattaa reagoida hyvin kiivaasti halogenoitujen hiilivetyjen sekä voimakkaiden pelkistimien tai hapettimien kanssa, jopa räjähtäen. Yhdisteen suuri dielektrinen vakio, laaja nestemäisen olomuodon lämpötila-alue, aproottisuus ja alhainen haihtuvuus tekevät siitä hyvän liuottimen. Se kykenee liuottamaan myös molekyylimassaltaan hyvin suuria molekyylejä, kuten muoveja. Dimetyyliformamidi liuottaa myös useita epäorgaanisia yhdisteitä, kuten rauta(III)kloridia, kaliumjodidia, litiumkloridia ja natriumperkloraattia.


title: Dimetyyliformamidi

text: Ensimmäisen kerran dimetyyliformamidia valmistettiin vuonna 1893 kuumentamalla metyyliformiaatin ja dimetyyliammoniumkloridin seosta. Nykyään teollisuudessa yhdistettä valmistetaan kahdella tavalla. Metanolista valmistetaan ensin metyyliformiaattia metanolin ja hiilimonoksidin välisellä reaktiolla. Tämän jälkeen metyyliformiaatti reagoi dimetyyliamiinin kanssa 60–120 °C lämpötilassa. Tässä prosessissa ei tarvita katalyyttiä. Toinen tapa valmistaa dimetyyliformamidia on dimetyyliamiinin ja hiilimonoksidin välinen reaktio. Katalyyttinä käytetään emästä, kuten natriummetoksidi tai emäksisiä ioninvaihtohartseja. Lopullinen tuote puhdistetaan tislaamalla.


title: Dimetyyliformamidi

text: Suurin dimetyyliformamidin käyttökohde on liuottimena polyakryylinitriilikuitujen valmistuksessa. Lisäksi yhdiste liuottaa monia muita polymeerejä kuten polyestereitä, polyimidejä, polyuretaaneja, hartseja ja lakkoja. Sitä käytetään myös liuottimena valmistettaessa lääkeaineita, kuten kortisolia, dihydrostreptomysiiniä, amfoterisiiniä ja griseofulviinia. Dimetyyliformamidilla on käyttöä myös lämmönsiirto- ja jäähdytysnesteenä.


title: USS Nassau (LHA-4)

text: USS Nassau (runkonumero LHA-4) oli Yhdysvaltain laivaston Tarawa-luokan maihinnousualus.


title: USS Nassau (LHA-4)

text: Alus tilattiin Ingalls Shipbuildingilta West Bankistä Pascagoulasta Mississipistä Yhdysvalloista. Sen köli laskettiin 13. elokuuta 1973 ja alus laskettiin vesille 21. tammikuuta 1978. Alus otettiin palvelukseen 28. heinäkuuta 1979.


title: USS Nassau (LHA-4)

text: Alus poistettiin palveluksesta 31. maaliskuuta 2011 Norfolkin laivastotukikohdassa ja se ankkuroitiin Beaumontiin Texasiin reserviin sijoitettuna.


title: Martin Henriksson

text: Martin Henriksson (s. 30. lokakuuta 1974 Ruotsi) on ruotsalainen muusikko. Hän oli ruotsalaisen death metal -yhtyeen Dark Tranquillityn toinen kitaristi, yksi perustajajäsenistä ja tärkeimmistä lauluntekijöistä. Ennen siirtymistä kitaraan hän oli yhtyeen basisti. Henriksson lähti yhtyeestä vuonna 2016.


title: Eino Kauppala

text: Eino Aksel Kauppala (s. 11. kesäkuuta 1917 Kivennapa) on suomalainen kirjailija ja suomentaja.sattuneesta myrkytyskatastrofista)


title: Kansallinen Edistyspuolue (täsmennyssivu)

text: Kansallinen Edistyspuolue voi tarkoittaa:


title: Kirsti Henttonen

text: Kirsti Aino Henttonen (s. 13. joulukuuta 1916 Viipuri) on suomalainen kirjailija.


title: Antti Komu

text: Antti Eliel Komu (15. lokakuuta 1916 Pyhäjärvi Ol – 4. marraskuuta 2002 Pyhäjärvi) toimi pitkään kunnallispolitiikassa. Komu osallistui panssarintorjuntatehtävissä sekä talvisotaan että jatkosotaan, jossa hän haavoittui. Sotilasarvoltaan hän oli ylikersantti.


title: Antti Komu

text: Antti Komu toimi maanviljelijänä Pyhäjärven Kuusenmäellä ja osallistui aktiivisesti kunnallispolitiikkaan ensin Maalaisliitossa ja sitten Keskustapuolueessa. Hän johti Pyhäjärven kunnanvaltuustoa yhtäjaksoisesti 26 vuoden ajan.


title: Antti Komu

text: Muun yhteiskunnallisen toimintansa ohella Antti Komu oli näytelmäkirjailija, jonka sotahistoriaan liittyviä kirjoituksia on myös eri julkaisuissa.


title: Runoraati

text: Runoraati oli runoutta käsittelevä suomalainen televisio-ohjelma, jota kokeiltiin Yle TV1:ssä ensimmäistä kertaa Valopilkku-ohjelman erikoisjaksona 13. joulukuuta 2002. Ohjelma loppui syksyllä 2012.


title: Runoraati

text: Alkuperäisessä Runoraadissa runoilijat lausuvat videolla itse kirjoittamansa runon valitsemassaan paikassa ja neljän hengen studioraati antaa runoille pisteitä. Raadin keskustelun jälkeen ohjelmassa nähdään runoilijasta esittely.


title: Runoraati

text: Runoraadin idean keksi Valopilkku-ohjelmaa juontanut Minna Joenniemi, joka toimi Runoraadin emäntänä ohjelman alusta alkaen. Hän on myös ohjelman toimitussihteeri ja on tehnyt ohjelmassa kaikkea runoilijoiden ja teemojen valitsemisesta, raadin kokoamisesta, runovideoiden ohjaamisesta ja ohjelman esikoostamisesta uusien sovellutusten kehittelyyn. Sanataiteilija ja entinen Levyraadin juontaja Jukka Virtanen oli raadin vakituinen jäsen. Runoraati on sovellutus Levyraadista, joka on suomalaisversio BBC:n vuonna 1956 kehittämästä formaatista Juke Box Jury.


title: Runoraati

text: Runoraati tuli TV1:ssä ensimmäisen kerran itsenäisenä ohjelman syksyllä 2003. Kerran kuussa sitä alettiin esittää vuodesta 2004 lähtien. Vuonna 2010 se vaihtoi kanavaa Yle Teemalle. Sitä sovellettiin myös Radio Suomen ohjelmassa, jossa kuulijat antoivat raadin neljännet pisteet ja osallistuivat runokeskusteluun.


title: Runoraati

text: Runoraati taltioi yli sata suomalaista runoa. Runoilijat ovat esiintyneet esimerkiksi jäänmurtajilla, viemäriverkostossa ja tulikansan kanssa. Runoraati loi arkiston, joka sisältää niin esikoisrunoilijoiden ensi-esiintymisiä kuin jo edesmenneiden runoilijoiden viimeisiä esiintymisiä, esimerkkinä Arto Melleri.


title: Runoraati

text: Runoraadista kehittyi vuosina 2002–2012 ohjelma, joka haastoi muun muassa runoilijat säestämään uusin sanoin 1930-luvun ja sota-ajan mykkäelokuvia ja rap-artistit tekemään kansalaisten kotivideoihin uusia kommenttiraitoja. Teemalähetyksissä juhlistettiin sata vuotta täyttävää naisten äänioikeutta, rauhanliikettä sekä lastenoikeuksien julistuksen syntymäpäivää. Ohjelma järjesti myös Suklaata poskelle -runovideokilpailun elokuvaopiskelijoille, haastoi elokuvaohjaajia tekemään eroottisia runoelokuvia ja näytelmäkirjailijat maljapuheita tulevaisuudelle. Liveyleisön edessä on kannustettu kansaa kokeilemaan karaokessa laulunsanojen lausumista, järjestetty lama-ajan karnevaalit ja runokuorosota, jossa viisi artistia valmensi laulavasta kuorosta lausuvan. Runoraati toi erikoisjaksoissa esiin myös virolaista runoutta ja Euroopan kulttuuripääkaupungissa Turussa eurooppalaisen runouden suomentamista. Niin kutsutussa toivoja-mallissa esimerkiksi kirjailijat valitsivat runon kuolemasta raadin käsiteltäväksi, lausuja esitti sen raadille ja raadin keskustelun jälkeen kirjailija perusteli insertissä valintansa. Eurooppalaista runoutta käsitelleessä ohjelmassa maahanmuuttajat valitsivat runot syntymämaansa runoutta esitelleestä käännösantologiasta.


title: Runoraati

text: Runoraadin konseptia on sovellettu myös muiden taiteiden esittelemiseen. Taideraateja on järjestetty kolme. Niissä on käsitelty julkisia veistoksia, taidetta Arabianrannan kaupunginosassa ja taidetta työpaikoilla. Taloraati on kiertänyt arvioimassa uutta arkkitehtuuria kolmesti Suomessa. Se on vieraillut myös Shanghain Expossa 2010 ja Virossa 2011. Designraadissa tanssija koekäytti kotimaista muotoilua videoissa ja raati antoi studiossa pisteitä.


title: Talvimaisema Kinahmista

text: Talvimaisema Kinahmista on taidemaalari Pekka Halosen öljyvärimaalaus kankaalle vuodelta 1923. Kooltaan se on 95,5×65,5 cm. Maalaus kuuluu Ateneumin taidemuseon Alfred Kordelinin säätiön kokoelmiin.


title: Talvimaisema Kinahmista

text: Pekka Halosen Kinahmi-maalaukset ovat tunnistettavissa niiden tavaramerkistä, tykkylumen peittämistä kapeista korkeista kuusista. Ne ovat kaikki helmikuulta 1923, jolloin Halonen maalasi useita Kinahmin talvea kuvaavia maalauksia. Talvi oli hyvin runsasluminen.


title: Talvimaisema Kinahmista

text: Kinahmi on Pohjois-Savon Nilsiässä sijaitseva 10 km pitkä korkea selänne. Se sijaitsee 50 km päässä Halosten kotipitäjän, Lapinlahden kirkolta. Halosen Antti-veli oli löytänyt paikan ja hän, heidän Kalle-serkkunsa ja Pekka menivät ja majailivat Kinahmin kylän Heinäahon talossa helmikuussa 1923. Oli kova pakkanen ja vaikka Halonen valitti sitä, että Kinahmin korkeuksiin kipuaminen vie osan työajasta ja päivän työvoimista, oli hän silti ihastuksissaan. "En osannut uneksiakaan, että Suomessa olisi tämmöistä," hän kirjoitti kotiväelleen Kinahmista. "Kyllä tämä on ihmeellinen paikka...minä en rupea kertomaankaan, sillä on se itse nähtävä mitä ihmeitä luonto voi saada aikaan" hän ylisti.


title: Talvimaisema Kinahmista

text: Halonen esitteli Kinahmi-maalauksiaan huhtikuussa 1923 Helsingin Salon Strindbergissä.


title: Galbraith

text: Galbraith on muun muassa seuraavien henkilöiden sukunimi:


title: Jyrki Tenni

text: Jyrki Tenni on suomalainen säestäjä, pianisti ja oppikirjailija, joka on erikoistunut vapaaseen säestykseen. Hän on kirjoittanut säestyksestä oppikirjan nimeltä "Vapaan säestyksen käsikirja", joka pohjautuu v. 2004 ilmestyneeseen Vapaa säestys ja improvisointi -kirjaan. Kirja ilmestyi v. 2013 ensin saksaksi nimellä "Liedbegleitung und Klavierimprovisation" ja v. 2017 englanniksi nimellä "Keyboard Accompaniment and Improvisation - a Handbook of Practical Piano Skills". Kirjoja on yhteensä myyty oli 18.000 kpl ja ne ovat saaneet huomattavia kiitoksia maailmalla. Yhteistyökumppanina toimi professori Ralph Abelein Frankfurtin Hochschule für Musik und Kunstista. Käännökset julkaisi Helbling-kustantamo..


title: Jyrki Tenni

text: Lisäksi Tenni laatii Otavalle/F-kustannukselle Pianohitit -Komppaa itse -sarjaa, jossa kappaleisiin on liitetty tyylinmukaiset säestysehdotukset. Kirjoissa on myös esimerkkejä melodian yhdistämisestä säestykseen uudella tekniikalla (Ekat Pianohitit) helposti ja pianistin käteen sopivasti.


title: Jyrki Tenni

text: Tenni esiintyi jo kahdeksanvuotiaana säestäen koulun joulujuhlassa ja siitä alkaen toimi säestäjänä lähes kaikissa koulun juhlissa sekä musiikintunneilla. Myöhemmin hän on toiminut muusikkona erilaisissa yhtyeissä (mm. Tuomisalonkiorkesteri, Juuso Salowaara Sextet, Makea Elämä, Sweet Life) sekä teatterissa (esimerkiksi Pieni Suomi ja Kouvolan teatteri) ja opettanut eri oppilaitoksissa musiikkiopistoista yliopistoon. Jyrki Tennin säestämät artistit käsittävät laajan tyylikirjon suomalaisia näyttelijöitä ja laulajia: mm. Remu, Maria Ylipää, Petri Laaksonen, Markku Arokanto, Tanja Varha, Leena Rapola ym. 1990-luvulla Tenni kiinnostui opettamisesta ja toimi hetken aikaa musiikkiopistoissa ennen siirtymistään Stadiaan ja Sibeliusakatemiaan opettajaksi, jossa hän toimikin lähes 15 vuotta.


title: Jyrki Tenni

text: Tällä hetkellä Tenni toimii säveltäjänä, muusikkona sekä opettajana kehittäen erilaisia perinteisiä sekä sähköisiä oppimateriaaleja vapaan säestyksen alueella. Hän on esitelmöinyt ja kouluttanut pianisteja sekä säestäjiä kotimaassa ja ulkomailla. Hän harrastaa vanhoja elokuvateattereita oltuaan töissä Finnkinolla 1989-2010 sekä näyttää tilauksesta 35 mm elokuvia omalla projektorillaan. Lisäksi ekologinen elämäntapa ja mm. aurinkosähkö on käytössä.


title: USS Peleliu

text: USS Peleliu (runkonumero LHA-5) on Yhdysvaltain laivaston Tarawa-luokan maihinnousualus.


title: USS Peleliu

text: Alus tilattiin Ingalls Shipbuildingilta West Bankistä Pascagoulasta Mississipistä Yhdysvalloista. Sen köli laskettiin 12. marraskuuta 1976 ja alus laskettiin vesille 6. tammikuuta 1979 kumminaan amiraali Thomas B. Haywardin puoliso Margaret Hayward. Alus otettiin palvelukseen 3. toukokuuta 1980 ensimmäisenä päällikkönään T. P. Scott.


title: USS Peleliu

text: Alus siirrettiin 8. kesäkuuta 2011 General Dynamics aloitti 18 miljoonan dollarin modernisointityön aluksella, jonka piti valmistua lokakuussa. Alus lähti 21. joulukuuta San Diegosta avomerikokeisiin Kalifornian rannikolle. Aluksella aloitti 1. helmikuuta 2012 merijalkaväen VMM-166 laivueen MV-22 Ospreyt operoinnin.


title: USS Peleliu

text: Alus lähti 7. helmikuuta merelle osallistuakseen viikon kestävään Yhdysvaltain ja Japanin laivastojen Fist 2012 -harjoitukseen San Clemente -saaren edustalla.


title: Talvimaisema Myllykylästä

text: Talvimaisema Myllykylästä on taiteilija Pekka Halosen öljyvärimaalaus kankaalle, 69×48 cm, vuodelta 1896. Maalaus kuuluu Ateneumin taidemuseon Antellin kokoelmiin.


title: Talvimaisema Myllykylästä

text: Pekka Halonen maalasi useammankin maalauksen Sortavalan maalaiskunnan Myllykylässä, joka oli hänen puolisonsa, Maija Halosen lapsuudenympäristö. Myllykylässä oli kaksi koskea ja suvanto, joita hän ikuisti useampana vuonna. "Talvimaisema Myllykylästä"- maalauksessa näkyy aurinkoisena talvipäivänä Tohmajoen uomaa Pekka Halosen apen, Eero Mäkisen, tilalta sen pihapiirin takaa .


title: Unto Laakso

text: Unto Uljas Laakso (s. 15. toukokuuta 1915 Turku) on suomalainen ohjaaja ja näytelmäkirjailija.


title: Olli Korhonen (päätoimittaja)

text: Vilho Olavi (Olli) Korhonen (s. 19. heinäkuuta 1915 Kiuruvesi) on suomalainen päätoimittaja ja näytelmäkirjailija.


title: Olli Korhonen (päätoimittaja)

text: Korhosen vanhemmat olivat kansakoulunopettaja Kaarlo Vilhelm Korhonen ja Aino Kristiina Auvinen.


title: EGR

text: EGR voi viitata johonkin seuraavista:


title: Keilaniemen tornit

text: Keilaniemen tornit käsittävät neljä pyöreää asuintornitaloa, jotka ovat suunnitteilla Espoon Keilaniemeen. Korkeimmasta tornitalosta on tulossa 40-kerroksinen. Korkeutta merenpinnasta laskettuna olisi 127 metriä, valmistuttuaan se olisi Suomen korkein asuintalo. Kahdessa muussa talossa olisi 36 kerrosta ja matalimmassa 32 kerrosta. Torneihin tulee noin 1 000 uutta asuntoa. Tornitalot on suunnitellut arkkitehtitoimisto SARC, ja ne rakentaa SRV.


title: Keilaniemen tornit

text: Tornien kivijalkaan on tulossa 700 neliötä liiketilaa peruspalveluille. Suurimmat huoneistot ja yhteiskäytössä olevat sauna- ja kuntoilutilat aiotaan rakentaa ylimpiin kerroksiin.


title: Keilaniemen tornit

text: Keilaniemen metroasema sijaitsisi kahden keskimmäisen asuintornin välissä. Keilaniemestä Helsingin rautatieasemalle on 10 minuutin metromatka.


title: Keilaniemen tornit

text: Asuintornien kaava-alue sijaitsee Keilaniemen toimistokortteleiden ja Tapiolan puutarhakaupunkimiljöön välissä. Välistä menevä Kehä I tunneloidaan ja päälle rakennetaan Tapiolan ja Keilaniemen yhdistävä puistokansi. Puistokansi toimii niin torniasukkaiden kuin lähialueiden asukkaiden virkistysalueena.


title: Keilaniemen tornit

text: Espoon valtuusto vahvisti tornitalojen rakentamisen mahdollistavan asemakaavan toukokuussa 2012. Rakentaminen on tarkoitus aloittaa vuoden 2014 alkupuolella. Aloitus riippuu asemakaavan lainvoimaisuudesta ja Kehä I:n tiesuunnitelman hyväksymisestä.


title: Irene Rajala

text: Hilda Irene Rajala (s. 12. heinäkuuta 1907 Maaria) oli suomalainen radiokuunnelmia kirjoittanut kirjailija ja pakinoitsija.


title: Mirjam Kaaja

text: Mirjam Matilda Kaaja (14. maaliskuuta 1907 Tottijärvi – 1997) oli suomalainen pakinoitsija.


title: Raili Autiala

text: Katri Lyyli Maria Lahtinen, o. s. "Kivimaa", kirjailijanimi Raili Autiala (s. 17. joulukuuta 1906 Hartola) oli suomalainen nuortenkirjailija.


title: Raili Autiala

text: Lahtinen pääsi ylioppilaaksi 1925 Heinolan keskikoulusta ja valmistui 1927 ekonomiksi Helsingin kauppakorkeakoulusta. Hän toimi pankkivirkailijana 1927–1942 ja kirjeenvaihtajana 1947–1955. Hänen veljensä oli kirjailija Arvi Kivimaa.


title: Raili Autiala

text: Lahtisen kolme salanimellä "Raili Autiala" kirjoittamaa nuorisoromaania pohjautuvat häneen omiin muistoihinsa kotipitäjästään Hartolasta ja koulukaupungistaan Heinolasta.


title: Fuglafjørður (kunta)

text: Fuglafjørður on kunta Färsaarilla. Se sijaitsee Eysturoyn saaren itälaidalla. Kunnan asukasluku on 1 567. Kunnan keskus on Fuglafjørðurin taajama. Muut asutuskeskukset kunnan alueella ovat Kambsdalurin taajama keskustan yhteydessä sekä Hellurin kylä.


title: Fuglafjørður (kunta)

text: Fuglafjørður, Hellur


title: Aino Salla

text: Aino Matilda Viitainoja, kirjailijanimi Aino Salla (s. 25. joulukuuta 1904 Helsinki) oli suomalainen kirjailija.


title: Aino Salla

text:
Nimellä "Aino Salla":
Nimellä "Donna Monica":


title: Valjakkovertaus

text: Valjakkovertaus eli vaununajaja on eräs Platonin käyttämistä allegorioista eli vertauskuvista. Se esiintyy Platonin dialogissa "Faidros" (246a-254e), jossa tämä käyttää sitä selittääkseen näkemystään ihmissielusta. Vertaus esittää metaforan sielusta ja sen matkasta ideoiden maailmassa.


title: Valjakkovertaus

text: Platon esittää vertauksen Sokrateen hahmon kautta. Sokrates käyttää sitä keskustelussa, joka käsittelee rakkautta "jumalallisena hulluutena". Platon maalaa lukijalle kuvan valjakonajajasta, joka ajaa kahden siivekkään hevosen vetämiä vaunuja:


title: Valjakkovertaus

text: Myöhemmin Platon palaa valjakon kuvaukseen:


title: Valjakkovertaus

text: Vertauksessa valjakonajaja edustaa järkeä tai sitä sielunosaa, jonka tulee ohjata sielua kohti ikuisia ideoita ja totuutta. Toinen, parempi hevonen edustaa rationaalisia tai moraalisia impulsseja, toisin sanoen sielun haluavan luonnon positiivista osaa; kun taas toinen, huonompi hevonen edustaa sielun irrationaalisia passioita ja haluja, jotka vetävät sitä poispäin ideoiden katselusta. Valjakonajaja ohjaa koko valjakkoa eli sielua, pyrkien estämään hevosten lähdön omille teilleen ja suuntaamaan sielun sen sijaan kohti totuutta. Huonomman hevosen kesyttäminen on filosofian kasvatuksellinen tehtävä.


title: Valjakkovertaus

text: Platonin mukaan järjen tehtävänä on siis ohjata sielun muita osia. Vertauksen sielunosat liittyvät Platonin "Valtiossa" esittämään sielun kolmijakoon: valjakonajaja edustaa järkisielua, parempi hevonen intosielua ja huonompi hevonen himosielua. Vertauksen kaksi hevosta esitetään joskus valkoisena ja mustana hevosena; Platon itse esittää he vaaleana ja tummana hevosena.


title: Valjakkovertaus

text: Platon kuvaa samassa yhteydessä myös sieluvaljakon siivillään tekemän matkan, "suuren kierroksen", jonka sielut tekevät seuraten jumalia. Valjakonajaja pyrkii ohjaamaan sielut yhä ylemmäs näkemään ideat. Ne harvat sielut jotka ovat kokonaan valistuneita, kykenevät näkemään ideoiden maailman kaikessa kirkkaudessaan. Joillakin sieluilla on vaikeuksia hallita mustaa hevosta, jopa valkoisen hevosen avulla. Ne saattavat putkahtaa ideoiden maailmaan hetkeksi, mutta toisina aikoina se pysyy kätkettynä heille. Jos musta hevonen saa ylivallan, sielu menettää siipensä ja vedetään takaisin alas maahan.


title: Valjakkovertaus

text: Mikäli näin tapahtuu, sielu tulee lihaksi yhdessä yhdeksästä henkilötyypistä, sen mukaan miten paljon totuutta se oli saanut nähdä. Nämä tyypit ovat alenevassa järjestyksessä suhteessa totuuteen: (1) filosofit; kauneuden rakastajat; oppineet; tai ne, jotka ovat omistautuneet rakkaudelle; (2) lakeja noudattavat kuninkaat ja hallitsijat; (3) poliitikot, taloudenhoitajat ja liikemiehet; (4) ne jotka ovat erikoistuneet ruumiin terveyteen; (5) tietäjät ja mysteerikulttien osanottajat; (6) runoilijat ja taiteilijat, joiden taide on jäljittelyä; (7) käsityöläiset ja maanviljelijät; (8) sofistit ja demagogit; ja (9) tyrannit.


title: Telley Savalas Otieno

text: Telley Savalas Otieno (s. 1977) on kenialainen näyttelijä.


title: Telley Savalas Otieno

text: Hän on työskennellyt monipuolisesti elokuva-alalla ja teatterin parissa. Hän on toiminut tuottajana (mm. "Spruts of Blood", 2002), käsikirjoittajana (mm. "Displaced Image", 2002) ja näyttelijänä elokuvissa, kuten muun muassa vuonna 2012 valmistuneessa elokuvassa "Suomen marsalkka", jossa hän esittää Carl Gustaf Emil Mannerheimia.


title: Telley Savalas Otieno

text: Lisäksi Otieno on ollut mukana useissa kansainvälisissä tuotannoissa, kuten sivurooleissa elokuvissa "Tomb Raider" ja "Jossain Afrikassa". Otieno on toiminut myös valokuvamallina Italiassa ja tanssitaiteilijana. Kenialainen "The Standard" on luonnehtinut verkkolehdessään Otienoa yhdeksi Kenian parhaista näyttelijöistä.


title: Telley Savalas Otieno

text: Telley Savalas Otieno on opiskellut teatteritiedettä ja kirjallisuutta Nairobin yliopistossa sekä tehnyt vapaaehtoistyötä vankien ja katulasten kanssa. Otienon äiti nimesi hänet näyttelijä Telly Savalasin mukaan ja toivoi, että pojastakin tulisi näyttelijä.


title: Telley Savalas Otieno

text: Otieno voitti heinäkuussa 2014 kenialaisen Kalasha-palkinnon parhaasta pääosasta "Suomen marsalkassa".


title: Herman Spöring

text: Herman Dietrich Spöring vanhempi (19.10.1701 Tukholma - 17.06.1747 Turku ) oli Turun akatemian lääketieteen professori vuodesta 1728 ja Akatemian rehtori vuosina 1737–1738 ja 1746–1747. Hän loi Suomessa perustan havaintoihin pohjautuvalle lääketieteelliselle tutkimukselle.


title: Herman Spöring

text: Spöring syntyi Tukholmassa saksalaiseen perheeseen. Hän aloitti opintonsa Upsalassa ja jatkoi niitä Tukholmassa Leidenissä, Pariisissa ja Saksassa, ja valmistui lääkäriksi 1726 Hollannin Harderwijkissa. Turussa lääketieteen professorina hän hankki oppilaille ulkomaisiin lähteisiin perustuvia oppikirjoja. Hän suositteli isorokkorokotuksen käyttöönottoa ensimmäisenä Suomessa. Rehtorina toimiessaan hän edisti opetuksen tehostumista varsinkin anatomian ja luonnontieteiden alalla.


title: Herman Spöring

text: Hänen poikansa oli tutkimusmatkailija Herman Spöring nuorempi.


title: Richard Demén-Willaume

text: Richard Demén-Willaume (s. 28. tammikuuta 1986 Kungsbacka, Ruotsi) on ruotsalainen uransa lopettanut jääkiekkopuolustaja. Isokokoinen Demén-Willaume oli pelityyliltään puolustava puolustaja, joka liikui kokoisekseen varsin hyvin. Hän pelasi myös laitahyökkääjänä vuosina 2007–2010.


title: Richard Demén-Willaume

text: Demén-Willaume on Hanhals IF:n kasvatti, mutta pelasi myöhemmät juniorivuotensa Frölunda HC:ssa, jossa hän voitti J20 SuperElitin mestaruuden vuosina 2003 ja 2005, J20 SuperElitin hopeaa vuonna 2006 sekä J18 Allsvenskanin mestaruuden vuosina 2002, 2003 ja 2004. Colorado Avalanche varasi Demén-Willaumen viidennellä kierroksella 154. pelaajana . Hän debytoi Elitserienissä kaudella 2004–2005, jolloin Demén-Willaume sai siellä tililleen kahdeksan runkosarja- ja yhden playoff-ottelua jääden niissä ilman tehopisteitä. Suurimman osan kaudestaan hän pelasi kuitenkin Frölundan J20-joukkueessa. Demén-Willaume voitti lukemalla +39 J20 SuperElitin tehopörssin.


title: Richard Demén-Willaume

text: Kausi 2005–2006 oli Demén-Willaumen varsinainen tulokaskausi Elitserienissä ja se toi hänelle 42 runkosarjaottelussa tehot 2+1=3. Hän voitti kauden päätteeksi Elitserien-hopeaa. Demén-Willaume pelasi kauden aikana myös kaksi ottelua Euroopan seurajoukkueiden mestaruusturnauksessa. Hän pelasi kevätkautensa kuitenkin lähinnä Frölundan hopeaa voittaneessa J20-joukkueessa. Syksyllä 2006 Demén-Willaume osallistui Colorado Avalanchen harjoitusleirille, mutta loukkaantui taklaustilanteessa. Marraskuussa 2006 hän teki sopimuksen CHL-liigan Arizona Sundogsin kanssa ja pelasi siellä kauden kaikki yhdeksän otteluaan.


title: Richard Demén-Willaume

text: Kaudeksi 2007–2008 Demén-Willaume palasi kotimaahansa ja siirtyi kaksivuotisella sopimuksella HockeyAllsvenskan-joukkue Rögle BK:n riveihin. Hän oli nostamassa joukkuetta Elitserieniin kaudeksi 2008–2009. Demén-Willaume jatkoi Röglessä vielä kaudella 2009–2010, mutta hän jätti joukkueen kuitenkin tammikuussa 2010 ja siirtyi kaksi päivää myöhemmin Allsvenskan-joukkue Malmö Redhawksiin. Kaudella 2010–2011 Demén-Willaume jatkoi samassa sarjassa vuoden mittaisella sopimuksella Borås HC:n riveissä. Hän pelasi samalla kaudella myös kuusi ottelua lainalla sarjatasoa ylempänä Frölundassa.


title: Richard Demén-Willaume

text: Toukokuussa 2011 Demén-Willaume teki vuoden mittaisen sopimuksen ranskalaisjoukkue Rouen Hockey Élite 76:n kanssa. Hän voitti siellä sekä Ranskan-mestaruuden että Continental Cupin. Syyskuussa 2012 Demén-Willaume siirtyi vuoden mittaisella sopimuksella SM-liigajoukkue Saimaan Palloon. Hänen sopimuksensa sisälsi marraskuun Karjala-turnaukseen asti kestäneen try-outin. Demén-Willaume ei saanut sen päätteeksi jatkosopimusta pelattuaan 14 ottelua. Reilu viikkoa myöhemmin hän siirtyi kolmen ottelun mittaisella lainasopimuksella HockeyAllsvenskanin Tingsryds AIF:ään, Kahden siellä pelatun ottelun jälkeen Demén-Willaume siirtyi kuuden ottelun mittaiselle try-outille Timrå IK:hon.


title: Richard Demén-Willaume

text: Demén-Willaume pelasi alle 18-vuotiaiden MM-kilpailuissa vuonna 2004.


title: Odal Stadius

text: Odal Stadius (18. tammikuuta 1903 Rönninge, Ruotsi – 22. heinäkuuta 1961 Helsinki) oli suomalainen taloustieteilijä ja Svenska Handelshögskolanin professori vuodesta 1942 ja rehtori 1949–1958. Hän oli samanaikaisesti myös SOK:n johtaja.


title: Odal Stadius

text: Stadius kirjoitti ylioppilaaksi 1922, valmistui filosofian kandidaatiksi 1925 ja väitteli kansantaloustieteen tohtoriksi 1937. Hän aloitti SOK:n palveluksessa vuonna 1926 "Handelslaget"-lehden toimitussihteerinä. Hän oli vuodesta 1930 SOK:n tilasto-osaston päällikkö ja vuodesta 1950 johtokunnan jäsen. Hän oli myös Helsingin kauppakamrin jäsen vuodesta 1944.


title: Roope-setä Liikemiespeli

text: Roope-setä Liikemiespeli on Tacticin vuonna 2010 julkaisema lautapeli, jossa on tavoitteena kerätä mahdollisimman paljon omaisuutta pelissä ennen sen loppumista. Peli on saanut vaikutteita Monopolysta ja on siksi samankaltainen. Omaisuus voi olla rahaa, osakkeita tai kultarahoja. Voit myydä kultarahoja pelin aikana


title: Stenbock

text: Stenbock on sukunimi:


title: Edvard Stenij

text: Sten Edvard Stenij (26. huhtikuuta 1857 Valkeala – 20. kesäkuuta 1925 Turenki) oli suomalainen teologi ja Raamatun alkukielten apulainen Helsingin yliopistossa 1889–1902, Uuden testamentin eksegetiikan professori vuodesta 1902 vuoteen 1924. Hän oli "Teologisen aikakauskirjan" päätoimittaja 1916–1925.


title: Edvard Stenij

text: Koulutukseltaan Stenij oli filosofian tohtori (Helsingin yliopisto 1887) ja teologian tohtori (Upsalan yliopisto 1900). Hänet vihittiin papiksi vuonna 1900. Hän kuului Suomalaisen Tiedeakatemian perustajiin, ja hän osallistui raamatunkäännöskomitean toimintaan vuosina 1886–1925 (puheenjohtajana 1915–1925).


title: Edvard Stenij

text: Hänen poikansa oli fyysikko Einar Stenij.


title: Wladimir Goichman

text: Wladimir Goichman (1903 Odessa – 2001 Turku) oli neuvostoliittolainen neurokirurgi, tutkimusmatkailija ja taidemaalari. Hän asui Suomessa vuodesta 1972 lähtien kuolemaansa asti. Goichman työskenteli toisen maailmansodan aikana aivokirurgina Neuvostoliitossa sotarintamalla. Hän osallistui sekä ennen sotaa että sen jälkeen useille arktisille tutkimusmatkoille, ja hänen etupäässä arktisia maisemia esittäviä maalauksiaan on ollut esitteillä useissa taidenäyttelyissä ja museoissa.


title: Wladimir Goichman

text: Goichman on suorittanut maailmassa eniten leikkauksia ja hän kehitti "Goichman-metodin", joka on verenkiertoon liittyvä, halvausta estävä metodi. Goichman sai lääkärinoikeudet vuonna 1930 Leningradissa ja toimi rintamalääkärinä Pietarin piirityksessä lähes kolme vuotta. Goichman kehitti kallomurtumiin ja pään luuosien puuttumiseen vuosina 1941–1945 metodeja, joilla pelastettiin sotilaita heidän omilla kudoksillaan ja ohuilla sidoskankailla.


title: Sanna Fransman

text: Sanna Maaria Fransman (s. 5. syyskuuta 1960 Tampere) suomalainen näyttelijä, joka on esiintynyt lukuisissa elokuvissa ja televisiosarjoissa. Viimeisimmät roolinsa Fransman on tehnyt 2000-luvun alussa, minkä jälkeen hän on työskennellyt lähihoitajana. Fransman on myös tehnyt teatteria erityisryhmille.


title: Sanna Fransman

text: Sanna Fransmanin vanhemmat ovat näyttelijät Heidi Krohn ja Stig Fransman. Hänen velipuolensa on näyttelijä Kristo Salminen. Fransman oli 1980-luvulla avioliitossa näyttelijä Kari Väänäsen kanssa.


title: Einar Stenij

text: Sten Einar Stenij (30. syyskuuta 1900 Helsinki – 2. syyskuuta 1985) oli suomalainen fyysikko, Teknillisen korkeakoulun mekaniikan professori vuodesta 1938. Hän tutki erityisesti hydro- ja aeromekaniikkaa.


title: Einar Stenij

text: Hänen isänsä oli teologi Edvard Stenij.


title: Yara Suomi

text: Yara Suomi Oy tuottaa Suomen erityisoloihin räätälöityjä lannoitteita, teollisuuskemikaaleja ja ympäristön suojeluun käytettäviä tuotteita.


title: Yara Suomi

text: Yhtiöllä on Suomessa neljä tuotantolaitosta: Siilinjärvellä, Uudessakaupungissa, Harjavallassa ja Kokkolassa. Lisäksi Yaralla on fosfaattikaivos Siilinjärvellä sekä tutkimusasema Vihdin Kotkaniemessä. Yara työllistää Suomessa noin 1 300 henkilöä, joista 400 urakoitsijaa.


title: Yara Suomi

text: Kemira perustettiin vuonna 1920. Kemiran alkuperäinen nimi oli Valtion Rikkihappo- ja Superfosfaattitehtaat, ja sen nimi muutettiin Rikkihappo Oy:ksi vuonna 1961 ja Kemira Oy:ksi vuonna 1972. Kemira-konsernin liiketoiminta laajentui yli 80 vuoden aikana lannoitteiden ja rikkihapon tuotannosta lukuisiin teollisuuskemikaaleihin.


title: Yara Suomi

text: Kemira-konsernin liiketoimintarakennetta uudistettiin 1990-luvulla, ja vuonna 1994 Kemiran liiketoimintayksiköt yhtiöitettiin. Lannoiteliiketoiminnan nimeksi tuli Kemira Agro. Samassa yhteydessä Kemiran osakkeet listattiin Helsingin Pörssiin. 1990-luvun aikana Kemira Agro perusti yhtiöitä Baltian maihin, Puolaan ja Unkariin ja aloitti markkina-asemansa rakentamisen näissä uusissa maissa. Vuonna 1998 Kemira Agro osti BASF:n Euroopan rehufosfaattiliiketoiminnan kaksinkertaistaen näin liiketoimintansa koon. 1990-luvun viimeisten vuosien aikana tehtiin myös investointeja yhteisyrityksiin Lähi-idässä ja Aasiassa.


title: Yara Suomi

text: Vuonna 2004 Kemira Agro Oy irtautui Kemira Oyj:stä, muutti nimensä Kemira GrowHow’ksi ja listautui Helsingin pörssiin. Vuonna 2007 GrowHow’sta tuli maailman suurimman kivennäislannoitteiden tarjoajan, norjalaisen Yara International ASA:n tytäryhtiö. Muutos Yaraksi käynnistyi Suomen valtion myytyä osuutensa Kemira GrowHow’n osakkeista Yaralle. Integraatio varmistui kun Euroopan unionin kilpailuviranomaiset hyväksyivät kaupan.


title: Yara Suomi

text: Useat tahot kritisoivat GrowHow-kauppaa. Kriitikkojen mukaan itse yhtiö myytiin huomattavalla alihinnalla ja Soklin kaivosvarat annettiin käytännössä ilmaiseksi. Kaupan jälkeen Yaralla oli Suomessa lähes 100 %:n markkinaosuus lannoitteiden kaupassa ja sen sanottiin nostaneen hintoja 28 %.


title: Vaikka tekee kipeää, ei haittaa

text: Vaikka tekee kipeää, ei haittaa on Yonan kolmas studioalbumi, joka julkaistiin Timmion Recordsin kautta syyskuussa 2012. Albumi nousi parhaimmillaan sijalle 14 Suomen virallisella albumilistalla.


title: Per Stenius

text: Per Anders Stenius (21. marraskuuta 1922 Helsinki – 18. kesäkuuta 2014 Helsinki) oli suomalainen taidemaalari, taideteoreetikko ja runoilija. Hän opiskeli Vapaassa taidekoulussa 1945–1947.


title: Per Stenius

text: Stenius aloitti kubistina. Hän maalasi myös paljon Intiaan ja Lappiin liittyviä maisematöitä. Luonteenomaista niille on väriasteikon vaaleus, siniharmaus.


title: Per Stenius

text: Maisemansa Stenius kuin kutoi kokoon viivoilla ja linjoilla. Esittävä kerros saa niissä usein päälleen lasia muistuttavan mosaiikkimaisen kerrosrakenteen, jonka läpi aihe heijastuu. Hänellä oli tapana fasetoida aiheensa pohjalle huolellisesti. Hän pilkkoi maisemansa huolellisesti tasapainotetulla väriasteikolla; tapa, jonka on katsottu juontuvan Paul Cézannesta. Juonteen tarjoaa mahdollisesti myös ruotsalainen Carl Fredrik Hill, josta Stenius piirsi hiilipiirroksen vuonna 1955. Hill oli suuri maisemamaalari ja varhainen impressionisti.


title: Per Stenius

text: Stenius teki litografioita, vesiväri-, lyijykynä-, tussi- ja öljyväritöitä.


title: Per Stenius

text: Stenius on matkustanut laajasti, vuodesta 1948 alkaen Välimeren piirissä ja myöhemmin etenkin Intiassa. Hän oli intialaisen kulttuurin ja filosofian ystävä. Ensimmäisen kerran hän matkusti Intiaan vuonna 1953. Tämä tapahtui aiemmin kuin Intiasta tuli lännessä 1960-luvulla muoti-ilmiö. Stenius oli myös usein nähty vieras esimerkiksi Ester ja Jalo Sihtolan kodissa, joiden lahjoituskokoelmaan Ateneumille kuuluu yli 30 Steniuksen teosta.


title: Per Stenius

text: Useita Per Steniuksen teoksia on myös Amos Andersonin ja Saastamoisen säätiön kokoelmissa, sekä Imatran ja Joensuun taidemuseoissa. Stenius piti viimeisen näyttelynsä 84-vuotiaana Galleria Bulevardissa syksyllä 2006.


title: Per Stenius

text: Nimellä "Helmer Sande":


title: S4C

text: S4C (lyhenne kymrinkielisestä nimestä "Sianel Pedwar Cymru", , mutta puhekielessä yleensä pelkästään "Pedwar") on kymrinkielinen julkisen palvelun televisiokanava, jonka toiminta-alue on Wales, vaikka kanava on nähtävissä koko Britanniassa. Se oli ensimmäinen kymrinkieliselle yleisölle suunnattu televisiokanava aloittaen säännölliset lähetykset 1. marraskuuta 1982. Samalla se on Britannian viidenneksi vanhin televisiokanava (BBC Onen, ITV:n, BBC Twon ja Sky 1:n jälkeen). S4C:n sisarkanava Channel 4, joka kattaa koko muun Britannian, aloitti lähetykset päivää myöhemmin.


title: S4C

text: Kauan ennen S4C:n perustamista yleisradioyhtiö BBC Cymru ja silloiset kaupalliset toimijat Teledu Cymru (1961–1964) ja HTV Cymru (vuodesta 1964 eteenpäin) palvelivat kymrinkielisiä televisiokatsojia lähettämällä silloin tällöin paikallisilla lähettimillä ohjelmia. Ohjelmia lähetettiin yleensä katsojille hankalina aikoina, kuten aamupäivisin ja myöhäisiltaisin. Järjestely ei luonnollisesti tyydyttänyt kymrinkielisiä katsojia, jotka pitivät palvelua laihana lohtuna, eikä se myöskään onnistunut saamaan puolelleen englanninkielisiä katsojia, koska kymrinkieliset ohjelmat siirsivät englanninkielisten ohjelmien esitystä, ja tiettyjä ohjelmia ei välttämättä esitetty Walesin alueella lainkaan.


title: S4C

text: Vuonna 1962 kaupallinen televisioyhtiö ITV pani vireille huutokaupan pohjoisen ja läntisen Walesin kanavapaikan omistuksesta. Kanavapaikan sai "Wales W&N Ltd.", jota kutsuttiin ruudussa nimellä "Teledu Cymru". Se lähetti runsaasti kymrinkielistä ohjelmistoa. Lähetysverkon rakentamisessa ilmenneet Walesin laajojen vuoristojen aiheuttamat ongelmat ja osittain sen aiheuttamat talousongelmat ajoivat W&N:n parissa vuodessa konkurssiin. Etelä-Walesin ITV-toimija "Television Wales and West" otti Teledu Cymrun toiminnot haltuunsa.


title: S4C

text: 1970-luvulla kymrinkieliset aktivistit kampanjoivat laajasti äidinkielellään toimivan televisiokanavan puolesta, jonka entistä paremman kannattavuuden todisti tammikuussa 1977 aloitettu BBC Radio Cymru. Sekä konservatiivipuolue että työväenpuolue antoivat vaalilupaukset, että mikäli voittaisivat vuoden 1979 vaalit, ne perustaisivat neljännen televisiokanavan, joka lähettäisi yksinomaan kymrinkielistä ohjelmaa. Pian konservatiivien vaalivoiton jälkeen virkaatekevä sisäministeri William Whitelaw teki – vaalilupauksista huolimatta – periaatepäätöksen kymrinkielistä televisiokanavaa vastaan sanoen, että järjestelmä palveli kymrinkielisiä tarpeeksi hyvin jo sellaisenaan.


title: S4C

text: Seurauksena oli poliisin ja mielenosoittajien välisiä rajuja mellakoita varsinkin Llanellin ja Bangorin kaupungeissa. Jotkut protestoivat hallitusta vastaan kieltäytymällä maksamasta televisiolupaansa uhmaten sakko- tai vankilatuomiota, toiset hyökkäsivät väkivalloin BBC:n ja HTV:n studiorakennuksiin, ja rohkeimmat toteuttivat jopa (enimmäkseen pienimuotoisia) terrori-iskuja walesiläisiin televisiolähettimiin. Näistä tapauksista kenties tunnetuin on tammikuun 23. päivän aamuna vuonna 1980 tehty pommi-isku Glamorganin kreivikunnassa sijaitsevalle Wenvoen televisiolähettimelle, joka keskeytti koko Etelä-Walesin televisiolähetykset vajaan vuorokauden ajaksi. Samana vuonna kansallismielisen Plaid Cymru -puolueen johtaja Gwynfor Evans uhkasi aloittaa nälkälakon, ellei pääministeri Margaret Thatcher antaisi siunaustaan kymrinkieliselle kanavalle.


title: S4C

text: Ajatus neljännestä televisiokanavasta oli ollut ilmassa jo ITV:n perustamisesta lähtien 1950-luvun puolivälissä ja ideaa ”ITV2”-kanavasta heiteltiin ympäriinsä seuraavien vuosikymmenten ajan. 1970-luvulla valmistetuissa televisioissa oli itse asiassa ylimääräinen painike nimellä ITV2 (todellisuudessa ITV2-niminen kanava aloitti lähetykset vasta jouluna 1998). Näiden vuosikymmenten ajan Britannian hallituksen, postilaitoksen, BBC:n, paikallisten ITV-yhtiöiden ja muiden kiinnostuneiden osapuolien välillä neuvoteltiin siitä, millainen mahdollisen neljännen kanavan pitäisi olla. Ideologiset selkkaukset pidensivät neuvotteluja lopulta aina 1980-luvun alkuun asti, jolloin Yhdistyneen kuningaskunnan lähetystoimintalaki (Broadcasting Act) antoi kaupallisen lähetystoiminnan hallintoelin Independent Broadcasting Authoritylle (IBA) valtuudet avata toinen kaupallinen televisiokanava. Tällöin kaikille osapuolille oli selvää, että poliittisten etujen tavoittelu oli pääsyy neuvottelujen venymiseen ja että BBC:n ja ITV:n tekemä julkiseen palveluun ja mainosrahoitteisuuteen liittyvä kompromissi johti lopulta S4C:n luomiseen.


title: S4C

text: Mitä peittoalueeseen tulee, kanavan viivästyminen oli siinä mielessä hyvä asia, että pahimmat taajuuksien yhteentörmäykset selvitettiin 1960-luvun taajuusuudistuksessa, jolloin toista kaupallista kanavaa odotettiin perin kiihkeästi. Tämä ei tietenkään ratkonut kaikkia näkyvyysongelmia – varsinkaan Walesissa, missä maanpinta on tunnetusti vuoristoista ja täten televisiolähettimien kantomatka ei ole yhtä pitkä kuin yleensä – mutta S4C:n ja Channel 4:n aloitus oli kuitenkin menestys verrattuna 15 vuotta myöhemmin tapahtuneeseen Channel 5:n aloittamiseen, jolloin puolet Yhdistyneen kuningaskunnan asukkaista eivät voineet vastaanottaa kanavaa.


title: S4C

text: S4C on julkisen palvelun televisiokanava ja se on velvoitettu lähettämään kymrinkielisiä ohjelmia useilta eri aihealueilta. Englantilaisen sisarkanavansa Channel 4:n tapaan S4C ei tuota itse ohjelmia, vaan tilaa niitä BBC Cymrulta ja itsenäisiltä tuotantoyhtiöiltä. Ensimmäisen vuosikymmenensä aikana kanava osti myös paljolti ohjelmistoa HTV Cymrulta, mutta ITV:n muuttuessa valtakunnalliseksi verkoksi se lopetti ohjelmien tuottamisen S4C:lle. BBC Cymru täyttää julkisen palvelun velvoitteensa tuottamalla ohjelmistoa S4C:lle ilmaiseksi – esimerkiksi uutisohjelma "Newyddion" ja saippuasarja "Pobol y Cwm" ovat BBC:n tuottamia ohjelmia. Analogiaikana Channel 4 täytti julkisen palvelun velvoitteensa BBC:n tapaan tarjoamalla ohjelmiaan S4C:lle ilmaiseksi, mutta tämä käytäntö on digiaikaan siirtyessä lopetettu, koska C4 sai oman kanavapaikkansa maanpäällisestä televisioverkosta.


title: S4C

text: Analogisena aikana Channel 4 ei ollut saatavilla Walesissa, koska S4C vei sen kanavapaikan. Tämä ärsytti kymriä taitamattomia ihmisiä, kuten vaihto-oppilaita ja muualta Walesiin muuttaneita, jotka yleensä käänsivät antenninsa lähimmän Englannissa sijaitsevan lähettimen suuntaan välttääkseen S4C:tä. Tietyt amatöörit jopa lähettivät Channel 4:n signaalia laittomasti eteenpäin Walesiin protestina pelkän S4C:n näkyvyydelle. S4C:tä lähetettiin myös Irlannin kaapeliverkoissa 1990-luvulle saakka, koska Channel 4 ei suostunut lisensoimaan muualla Britanniassa näkyvää kanavaansa Irlannin televisioverkkoihin.


title: S4C

text: Analogisten lähetysten lopettamiseen saakka S4C piti yllä omaa tekstitelevisiopalveluaan nimeltä "Sbectel" (kymr. "Sbec", kurkistaa/vilkaista), mutta digitaaliseen aikaan siirtyessä sen päivittäminen lopetettiin ja kanava siirtyi käyttämään yksinomaan interaktiivista "red button" -palvelua, joka Suomessa tunnetaan super-teksti-tv:nä. Vaikka Sbecteliin ei enää päivitetä itsenäistä sisältöä, ohjelmatekstitykset ovat yhä saatavilla analogisen tekstitelevision välityksellä niille katsojille, joilla on sopiva vastaanotin.


title: S4C

text: Walesin parlamentti on koettanut edistää kymrin oppimista monilla eri tavoilla ja eräs näistä tavoista on lain säätäminen televisio-ohjelmien tekstityksistä. Tämän lain takia kaikki S4C:n kymrinkieliset ohjelmat on tekstitetty englanniksi katsomiskynnyksen madaltamista varten; tekstitykset ovat saatavilla teksti-TV:n ja DVB:n välityksellä. Myös kymrinkielisiä kuulovammaisia palvellaan tekstittämällä suuri osa ohjelmistosta kymriksi. Tiettyjä ohjelmia, kuten lastenohjelmia ja uutislähetyksiä varten, teetetään erityiset tekstitykset kymrin kieltä opiskelevia katsojia varten. Tekstit ovat lähes identtisiä normaalin kymrinkielisen tekstityksen kanssa, mutta vaikeimpien sanojen kohdalle lisätään sulkuihin englanninkieliset vastineet oppimisen helpottamiseksi.


title: S4C

text: Urheilulähetykset ovat aina olleet suuri osa S4C:n ohjelmistoa ja kanavan "Chwaraeon y penwythnos" (Urheiluviikonloppu) -lähetykset ovat niittäneet kuningaskunnan laajuista huomiota ja arvostusta. Nykyäänkin urheilusisältö on kanavan suosituinta ohjelmistoa, mutta analogisena aikana se oli vielä suositumpaa, sillä kanavan signaali kattoi myös kaakkoisen Irlannin ja osia Englannista. Näillä alueilla antennit käännettiin juuri urheilulähetysten takia walesiläisten lähetinten suuntaan. Tuohon aikaan S4C:n jalkapallo-ohjelma "Sgorio" oli Britannian ainoa ohjelma, joka lähetti eurooppalaisia liigoja maanpäällisessä verkossa. Tietyt amatöörit lähettivät S4C:n signaalia eteenpäin omille alueilleen laittomasti, jotta muutkin katsojat kauempana Walesin vastaisesta rajasta pystyivät katsomaan jalkapalloa. Nykyään tämä käytäntö on turha, sillä S4C:n suora lähetys on saatavilla internetissä ympäri maailmaa.


title: S4C

text: S4C:n suorat lähetykset rugby unionista kulkevat nimellä "Y Clwb Rygbi" ja tällä hetkellä kanava panostaa rugbytarjonnassaan eniten kansainväliseen Pro 12-liigaan (yhdessä BBC:n kanssa), josta se näyttää viikonloppuisin kaksi walesiläisten joukkueiden ottelua: yhden lauantai-iltapäivällä ja toisen sunnuntai-iltana. Lisäksi kanavalla on oikeudet Walesin maajoukkueen syyssarjoissa ja Six Nationsissa pelattaviin otteluihin, Walesin seurajoukkueiden pääsarjaan, kansallisen WRU Challenge Cupin ratkaisuotteluihin, Englannin ja Walesin yhteiseen cupkilpailu LV Cupiin sekä Heineken Cupin kohokohtiin. Ennen S4C:llä on nähty myös Ranskan Top 14 -sarjan otteluita.


title: S4C

text: Jalkapallossa kanava on tunnettu "Sgorio"-ohjelmastaan, jota lähetetään maanantaisin ja lauantaisin ja jossa nähdään kohokohtia ja analyysejä sekä kansallisista että kansainvälisistä jalkapallosarjoista. Lauantaisin pääpaino on walesiläisissä joukkueissa, jolloin nähdään myös suoria otteluita Walesin valioliigasta sekä BBC:n "Final Score"n kaltainen suora tulospalvelu.


title: S4C

text: Viime vuosina S4C on lähettänyt suorana myös krikettiä, pääasiassa otteluita on nähty Glamorganin kreivikunnallisesta sarjasta. S4C:llä on myös rallin MM-sarjan koostelähetysten oikeudet Walesin rallin takia.


title: S4C

text: Vaikka S4C itsessään on muualla Yhdistyneessä kuningaskunnassa toimivan Channel 4:n sisarkanava, sillä on silti omia digiverkossa ja internetissä toimivia itsenäisesti hallittuja kanaviaan.


title: S4C

text: S4C2 oli BBC Cymrun ja S4C Authorityn yhdessä ylläpitämä analogisessa kaapelissa, satelliitissa ja digitaalisessa antenniverkosta vuosien 1999–2011 välillä toiminut televisiokanava.


title: S4C

text: Vuonna 1998 BBC osti aikaisemmin kaapelioperaattorien yhdessä omistaman politiikkaan keskittyneen "The Parliamentary Channel"-kanavan ja nimesi sen uudelleen "BBC Parliament"iksi. Kanava lähettää politiikkaan keskittyviä makasiiniohjelmia ja parlamenttien, työryhmien sekä muiden päätöstentekoelinten suoria istuntoja ympäri maailmaa. Alusta alkaen se lähetti myös Walesin parlamentin tiettyjä istuntoja koko Britanniaan. Walesilaisten mielestä omaa kotimaata koskevia ohjelmia ei kuitenkaan ollut tarpeeksi, eikä parlamentin istuntoja lähetetty juurikaan suorana. Seuraavana keväänä S4C ja BBC Cymru aloittivat neuvottelut ajankohtais- ja poliittisen ohjelmatarjonnan laajentamista koskevat neuvottelut, jotka päätyivät BBC Parliamentia vastaavan, osaksi kymrinkielisen kanavan perustamiseen Walesissä. S4C2 aloitettiin syyskuussa 1999 ja ensi alkuun se tarjosi pelkästään suoria lähetyksiä Walesin parlamentista ja muina aikoina BBC Parliamentin simulcastia. Walesin parlamentissa edustajat voivat puhua joko englanniksi tai kymriksi, ja sen takia kanava tarjosi kahta eri ääniraitaa, joista toiseen englanninkieliset puheenvuorot tulkattiin kymriksi ja joista toiseen kymrinkieliset puheenvuorot tulkattiin englanniksi.


title: S4C

text: Vuonna 2000 kanava alkoi kuitenkin lähettää, BBC Parliamentin tavoin, poliittisia makasiiniohjelmia, jotka keskittyivät nimenomaan Walesin asioihin ja paikallisiin puheenaiheisiin. Pian ohjelmatarjonta ei enää käsittänytkään pelkästään poliittisia ohjelmia, vaan myös Eisteddfod-festivaalin tapahtumia, pääkanavan ohjelmiston kanssa yhteentörmänneitä urheilulähetyksiä, ylimääräisiä "Newyddion"-lähetyksiä ja paljon muuta sisältöä, joka ei mahtunut pääkanavalle, lähetettiin S4C2:lla. Laajan paikallisen sisältönsä takia lisäkanava sai paljon kehuja sekä kansalta että kriitikoilta, mutta tammikuussa 2010 se lopetti parlamentin suorien istuntojen lähettämisen tuntemattomasta syystä, mutta huhtikuussa S4C jatkoi parlamenttilähetyksiä pääkanavallaan lähettämällä istuntoja jälkilähetyksenä öisin ohjelmassa nimeltä "Y Dydd yn Y Cynulliad" (Päivä parlamentissa). Syyskuussa S4C2 poistettiin Skyn satellittiverkosta, lokakuussa Virgin Median kaapeliverkosta, marraskuun lopussa antenniverkosta ja sen lähetykset loppuivat kokonaan 6. joulukuuta 2010, jolloin se poistui Freesatin satelliittiverkosta.


title: S4C

text: BBC tuotti S4C2:lle Walesin parlamentin istuntojen lähetykset ja ne ovat nykyään saatavilla BBC:n Democracy Live -verkkosivustolla. Joitakin istuntoja lähetetään BBC Parliamentilla. Eisteddfodin, muiden festivaalien ja urheilutapahtumien erikoislähetykset ovat siirtyneet pääkanavan interaktiiviseen red button -palveluun.


title: S4C

text: S4C Digidol oli maaliskuuhun 2010 digiverkossa toiminut variaatio S4C:n pääkanavasta. Digidolin kaikki ohjelmat olivat kymrinkielisiä – toisin kuin pääkanavalla, jolla lähetettiin myös Channel 4:n englanninkielistä ohjelmistoa. Silloin kun pääkanavalla näytettiin englanninkielistä ohjelmistoa, Digidol-kanavalla lähetettiin joko alkuperäistä ohjelmistoa tai uusintoja aikaisemmista kymrinkielisistä lähetyksistä. S4C lopetti englanninkielisten ohjelmien näyttämisen digisiirtymän yhteydessä, jolloin Digidolista tuli S4C:n pääkanava.


title: S4C

text: Teräväpiirtoversio pääkanavasta, joka käynnistettiin kuukausi digisiirtymän jälkeen huhtikuussa 2010. Kanava on saatavilla antenniverkossa, kaapelissa ja satelliitissa ilmaiseksi ympäri Britanniaa. Budjettileikkausten takia kanava kuitenkin lakkautetaan vuoden 2012 lopussa.


title: S4C

text: S4C on mainosrahoitteinen kanava, mutta se saa myös vuosittaisen 90 miljoonan punnan suuruisen apurahan Britannian kulttuuri- ja urheiluministeriöltä. Lisäksi joitakin BBC Cymrun tuottamia kymrinkielisiä ohjelmia (kuten "Newyddion" ja "Pobol y Cwm") tarjotaan S4C:lle ilmaiseksi, jotta BBC saa täytettyä kymrinkielisen julkisen palvelun vaatimuksensa. Vuodesta 2013 vastuu kanavan rahoituksesta alkaa vähitellen siirtyä BBC:lle ja kulttuuri- ja urheiluministeriön rahoitus vähenee kuuteen prosenttiin nykyisestä. BBC suunnittelee panostavansa kanavaan vuosittain 76 miljoonaa puntaa, joka pienentää kanavan budjettia neljänneksellä. Walesin kieliseura "Cymdeithas yr Iaith" on julkisesti vastustanut tätä päätöstä ja vaatii rahoitusmuutoksen perumista.


title: S4C

text: S4C:stä ja sen toiminnasta vastaa "Welsh Fourth Channel Authority" (kymr. Awdurdod S4C, suom), joka on itsenäinen viranomainen jolla ei ole mitään tekemistä Ofcomin kanssa, joka hallitsee Britannian muita kaupallisia kanavia. Clearcast vastaa mainonnan eettisyydestä.


title: Rainer Stenius (eläinlääkäri)

text: Rainer Ensio Stenius (15. lokakuuta 1892 Viipuri – 28. syyskuuta 1955 Pernaja) oli suomalainen eläinlääkäri. Hän väitteli eläinlääketieteen tohtoriksi 1916. Hän oli Maatalousministeriön eläintautitoimiston päällikkö 1930–1951, Eläinlääketieteellisen korkeakoulun toiminnanjohtaja 1945–1952. Hänen ansiotaan oli eläintuberkuloosin häviäminen Suomesta. Hän teki aiheesta tutkimuksia, samoin eläinlääkintölainsäädännöstä. Hänelle myönnettiin eläinlääkintöneuvoksen ja professorin arvonimet.


title: Johan Fredrik Stichaeus

text: Johan Fredrik Stichaeus (1778–1853) oli suomalainen virkamies. Hän oli Porvoon valtiopäivillä 1809 porvarissäädyn sihteeri ja hoiti 1816–1828 yleisen esittelijäsihteerin tehtäviä. Hän oli Hämeen läänin maaherra 1831–1841. Hän julkaisi kokoelman senaatin ja sen toimituskuntie antamia säännöksiä vuosilta 1809–1820.


title: Peter Stierncrantz

text: Peter t. Petter Stierncrantz (1681–1737) oli suomalainen maaherra. Hän oli upseeri (everstin arvo 1717), ennen kuin hänestä tuli Uudenmaan ja Hämeen läänin maaherra. Hän oli merkittävimpiä karoliinipietistejä ja maaherranakin edisti pietistisen uudistusohjelman toimeenpanoa kirkossa. Pietististen pyrkimystensä vuoksi hän ajautui ristiriitoihin puhdasoppisten pappien kanssa.


title: Johan Stiernschantz

text: Johan Stiernschantz, alk. "Wessman", (1670 – n. 1729) oli suomalainen sotilas. Hän oli Käkisalmen komentaja ja puolusti linnaa, mutta joutui antautumaan ja pääsi poistumaan. Hänestä tuli Savon rykmentin päällikkö, ja hän teki partioretkiä vihollisen selustaan. Vuonna 1713 hän yritti estää venäläisiä etenemästä Turun suuntaan. Hän todennäköisesti riitautui Armfeltin kanssa eikä osallistunut Napuen taisteluun. Vuonna 1724 hän siirtyi Venäjän palvelukseen ja yleni kenraalimajuriksi. Hän osallistui Persian sotaretkeen, ja sen jälkeen hänestä tuli Astaran sotilaskuvernööri.


title: Johan Abraham Stjernschantz

text: Johan Abraham Stjernschantz (1787–1864) oli suomalainen maaherra ja sotilas. Hän osallistui vuosien 1808–1809 sotaan ja myöhemmin Ruotsin joukoissa Napoleonia vastaan. Hän sai vuonna 1822 everstin arvoisena erin Ruotsin armeijasta, jolloin hän siirtyi Suomeen. Hänestä tuli 1826 Oulun ja Kajaanin läänin varamaaherra ja vuosina 1829–1834 hän oli läänin maaherra. Hän teki aloitteen Oulun läänin talousseuran perustamiseksi ja oli sen ensimmäinen esimies.


title: María-Teresa Torró-Flor

text: María-Teresa Torró-Flor (s. 2. toukokuuta 1992 Villena) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 47 toukokuussa 2014. Hän on voittanut urallaan yhden WTA-turnauksen kaksinpelissä ja yhden nelinpelissä.


title: Lina Stančiūtė

text: Lina Stančiūtė (s. 7. helmikuuta 1986 Vilna) on liettualainen tennispelaaja. Parhaimmillaan hän on ollut kaksinpelissä WTA-listan sijalla 197 syyskuussa 2009. Hän on voittanut urallaan neljä ITF-turnausta kaksinpelissä.


title: Lina Stančiūtė

text: Fed Cupissa Stančiūtė on edustanut Liettuaa vuodesta 2000 lähtien.


title: Aleksi Kaatrasalo

text: Aleksi Kaatrasalo (s. 1990, Humppila) on suomalainen lentopalloilija, pelipaikaltaan keskitorjuja. Hän on edustanut pääsarjaurallaan lentopallon Mestaruusliigassa Hurrikaani Loimaata vuodesta 2009 alkaen. Kaatrasalo voitti kaudella 2011–12 SM-hopeaa Hurrikaanin riveissä pelaten avausseitsikon keskitorjujana. Kaudelle 2014-2015 hän teki sopimuksen Pielaveden Sammon kanssa.


title: Aleksi Kaatrasalo

text: Vuonna 2012 Kaatrasalo valittiin maajoukkueeseen, ja hän pelasi kesällä 2012 ensimmäiset A-maaottelunsa maajoukkueessa. Maaotteluita Kaatrasalolle on toistaiseksi kertynyt yhteensä kuusi (elokuu 2012). Kaatrasalo valittiin kauden miestulokkaaksi Mestaruusliigassa kaudella 2011–12.


title: Aleksi Kaatrasalo

text: Kaatrasalo on edustanut urallaan myös Saarijärven Pullistusta 1-sarjassa sekä pelannut Kuortaneen urheilulukion joukkueessa 1- ja 2-sarjaa nuorten maajoukkueen riveissä. Kaatrasalo kuului vuosina 1989–1990 syntyneiden nuorten maajoukkueikäryhmään juniorivuosinaan.


title: Maria João Koehler

text: Maria João Koehler (s. 8. lokakuuta 1992 Porto) on portugalilainen tennispelaaja. Parhaimmillaan hän on ollut kaksinpelissä WTA-listan sijalla 102 helmikuussa 2013. Hän on voittanut urallaan kolme ITF-turnausta kaksinpelissä ja neljä nelinpelissä.


title: Maria João Koehler

text: Vuonna 2012 Koehler pelasi Australian avointen pääsarjassa, jossa hän hävisi ensimmäisellä kierroksella Kim Clijstersille.


title: Jääpallon SM-kilpailu 1913

text: Vuoden 1913 Suomen jääpallomestaruuskilpailuihin osallistui neljä joukkuetta, Helsingin IFK, Kronohagens IF, Viipurin IFK, sekä juuri perustettu Wiipurin Bandy & Jalkapalloseura (VBJS), joka myöhemmin tuli tunnetuksi nimellä Sudet. Uusi seura selviytyi heti ensimmäisenä kautetaan loppuotteluun voitettuaan Viipurin IFK:n välieräottelussa. Helsingin välierässä HIFK voitti KIF:n.


title: Jääpallon SM-kilpailu 1913

text: Loppuottelu pelattiin 23.3.1913 Viipurissa, Salakkalahdella. Ottelun ensimmäinen puoliaika oli maaliton. Tauon jälkeen VBJS meni jo 3-0 johtoon, mutta HIFK tuli tasoihin ja voitti ottelun ja Suomen mestaruuden maalein 3-4.


title: Jääpallon SM-kilpailu 1913

text: Ottelut pelattiin 9. helmikuuta


title: Hannibal (romaani)

text: Hannibal () on Thomas Harrisin kolmas Hannibal Lecter -aiheinen teos, joka julkaistiin vuonna 1999 ja suomennettiin vuonna 2000. Kirjasta on tehty Ridley Scottin ohjaama samanniminen elokuva.